ΜΥΘΑΓΩΓΙΑ - MYTHAGOGIA: Νοεμβρίου 2018\nΆνθρωπος, Θείο και μεταφυσική, στο έργο του Καζαντζάκη\nΤο κύριο θεολογικό συμπέρασμά του στην Ασκητική, ότι δηλαδή είμαστε Σωτήρες του Θεού – Salvatores Dei, είναι εξαιρετικά ελκυστικό για να αποτελέσει την αφετηρία μιας ερμηνείας των θεολογικών του απόψεων. Η Ασκητική του Νίκου Καζαντζάκη αποτελεί τη βάση του συμπεράσματος αυτού, το οποίο βασίζεται σε μία εξελικτική και σχεσιακή αντίληψη του δεσμού του ανθρώπου με τον Θεό. Δηλαδή ο Θεός και ο κόσμος προσπαθούν συνεχώς να εξελιχθούν.\nΓια να το αποδείξει αυτό ο Καζαντζάκης εκλαμβάνει την εξέλιξη του ανθρώπου ως μία διαδικασία, η οποία περιλαμβάνει για τον άνθρωπο τρία χρέη και τέσσερα διανοητικά βήματα. Πρώτο χρέος του ανθρώπου είναι να χρησιμοποιήσει το μυαλό του για να κατανοήσει τον κόσμο μέσω ενός λογικού και συντακτικού σχήματος.\nΤο δεύτερο χρέος του είναι απέναντι στην καρδιά του, η οποία λαχταράει να διεισδύσει πίσω από τα φαινόμενα και να ενωθεί με κάτι που είναι πέρα από τη νόηση και την ύλη.\nΤρίτο χρέος είναι να προσπαθήσει να υπερβεί αυτά που έχουν να του προσφέρουν το μυαλό και η καρδιά και από τον πειρασμό που προσφέρουν και τα δύο, τον πειρασμό της ελπίδας. Ο Καζαντζάκης μας προκαλεί να αποδεχτούμε μία ριζικά μηδενιστική ιδέα, ότι τίποτα αξιόλογο δεν υπάρχει, και αφού δεχτούμε αυτή την ιδέα να τη βιώσουμε με αξιοπρέπεια και θάρρος.\nΕκπληρώνοντας αυτά τα τρία χρέη, κάνουμε ένα ταξίδι αυτοσυνειδησίας, το οποίο μας δίνει την δυνατότητα να ανακαλύψουμε τη σχεσιακή φύση ενός εξελισσόμενου Θεού, τον οποίο καλούμαστε να σώσουμε. Στο πρώτο από τα τέσσερα βήματα, το οποίο μας επιτρέπει να αποκτήσουμε μία ευρύτερη άποψη για τον κόσμο μας, ακούμε μία κραυγή για βοήθεια, η οποία εκπορεύεται από τα βάθη της ψυχής μας. Αυτή η έκκληση για βοήθεια, η οποία αποτελεί σημαντικό μέρος του σχεσιακού οράματος του Καζαντζάκη είναι η κραυγή του ευάλωτου Θεού μέσα μας.\nΣτο δεύτερο βήμα ο Καζαντζάκης μας ζητάει να υπερβούμε το Εγώ και να ανακαλύψουμε την πνευματική, κοινωνική και ιστορική μας παράδοση. Είναι ένα είδος υπέρβασης, προκειμένου να υιοθετήσουμε ένα νέο πνεύμα συλλογικότητας. Μέρος της ζωής μας γίνεται αντιληπτό ως ταύτιση με το ευρύτερο πνεύμα της ανθρωπότητας. Το τρίτο βήμα γίνεται όταν το ταξίδι μας μάς επιτρέπει να ταυτιστούμε με την εξελικτική πορεία του κόσμου.\nΟ Καζαντζάκης διατυπώνει την άποψη ότι στην καρδιά του πληθυντικού σύμπαντος υπάρχει μία ζωική ορμή, αυτή την οποία εντόπισε ο Γάλλος φιλόσοφος και δάσκαλος του Καζαντζάκη Ανρί Μπερξόν. Αυτή η ορμή μοιάζει με μια παγκόσμια συνείδηση, μια καθολική τάση του ανθρώπου και της φύσης να κάνει το μεγάλο άλμα και να ανέβει πιο ψηλά. Το τέταρτο βήμα οδηγεί σε ένα εξελικτικό θεϊσμό, στο όραμα μιας αόρατης κραυγής, η οποία διαπερνάει τη δημιουργική πορεία του Είναι.\nΟ Καζαντζάκης μιλάει για την αόρατη κραυγή και εννοεί μία μεταφυσική κραυγή, η οποία πυροδοτεί την αμείλικτη σύγκρουση του πνεύματος και της ύλης μέσα μας. Στο τέταρτο βήμα ταυτιζόμαστε με τη ζωική ορμή, η οποία στρέφει ολόκληρο το σύμπαν σε νέες μορφές αισθητικής αξίας. Κάνοντας αυτό, συνειδητοποιούμε ότι μετέχουμε σε έναν συνεχή αγώνα και έσχατο χρέος μας είναι να συνεργαστούμε με τον αόρατο μαχητή.\nΔίχως αμφιβολία, ο Καζαντζάκης διατυπώνει την άποψή του ότι ο Θεός εργάζεται διαρκώς μέσα στον κόσμο. Άποψή του είναι ότι δεν σώζουμε το Θεό μέσα από μία ηθική της ταπείνωσης, αλλά τον σώζουμε μέσω πνευματικής βούλησης για δύναμη, σε στενή συνεργασία με τον Θεό στην εξέλιξη της δημιουργικής πορείας του Είναι. Μέσα στον κόσμο ο Θεός εξελίσσεται· μέσα στον Θεό ο κόσμος περιέχεται.\nΟ Καζαντζάκης εκφράζει μία ορθόδοξη σωτηριολογία, η οποία συνδέει τη σωτηρία μας με εκείνη του Θεού. Προάγει την πίστη ότι αποτελούμε μέρος μιας σωτηριακής ιστορικής και φυσικής διεργασίας. Καλούμαστε να υπερβούμε τους περιορισμούς της ανθρώπινης φύσης, να φτάσουμε στο μεγαλείο της ανθρώπινης αυθεντικότητας και να συμβάλουμε στην επίτευξη των στόχων του Θεού. Μία άποψη που εφαρμόζεται διαρκώς στα κείμενα του Καζαντζάκη είναι ότι ο κόσμος είναι ο στίβος στον οποίο συνεργαζόμαστε με τον Θεό, διευκολύνοντας τη δημιουργική πορεία του Είναι και εμπλουτίζοντας τη θεία εμπειρία.\nΟι θεολογικές απόψεις του Καζαντζάκη προσεγγίζουν εκείνες της εξελικτικής και σχεσιακής θεολογίας, η οποία δέχεται ότι με τις πράξεις μας επηρεάζουμε τη ζωή του Θεού. Μέσω αυτής της άποψης αντιλαμβάνεται τον Θεό ως ένα δυναμικό ον, το οποίο αλλάζει διαρκώς και το οποίο σχετίζεται εγγενώς με τον κόσμο της αλλαγής. Από αυτή την άποψη ο Θεός διέπεται από τις μεταφυσικές κατηγορίες της εξέλιξης, όπως τη χρονικότητα, την κινητικότητα, την αλλαγή και την ανάπτυξη.\nΗ εξελικτική και σχεσιακή θεολογία αντιλαμβάνεται τον Θεό ως μία περιρρέουσα πραγματικότητα. Ο Καζαντζάκης φαίνεται να συμμερίζεται αυτή την άποψη. Ο Θεός, όπως τον παρουσιάζει ο Καζαντζάκης, παλεύει να σπάσει τα δεσμά της ύλης και ζητάει τη βοήθεια των πλασμάτων του κόσμου. Με άλλα λόγια το γίγνεσθαι του Θεού συνδέεται αναπόσπαστα με το ατομικό γίγνεσθαι των πλασμάτων του κόσμου μας. Χρέος μας, σύμφωνα με τον Κρητικό συγγραφέα, είναι να παλέψουμε με τον Θεό, έτσι ώστε ο τελευταίος να απελευθερωθεί από όλους τους περιορισμούς της θείας φύσης του. Ο Θεός, λοιπόν, επηρεάζεται από τον κόσμο και τους ανθρώπους αναζητώντας ένα είδος έντασης.\nΟ Καζαντζάκης έχοντας μία θεϊστική αντίληψη για το Θεό, η οποία δίνει έμφαση στο Είναι ως αφαίρεση του γίγνεσθαι, αποφεύγει την αναγωγή κάθε ατομικής ύπαρξης στην ενδεχομενική ύπαρξη· υποστηρίζει την καθολική δημιουργικότητα ως βασική κατηγορία του γίγνεσθαι και λαμβάνει σοβαρά υπόψη του τη στοχαστικότητα και απροσδιοριστία των εξελικτικών διαδικασιών. Αναγνωρίζει πάντως ότι ο Θεός εργάζεται μέσα στον κόσμο, γιατί εκείνος είναι που μας κάνει να συνειδητοποιήσουμε την ύπαρξη ενός μεγάλου φάσματος αξιών και επιθυμεί να παλέψουμε για να τις υλοποιήσουμε.\nΟ Καζαντζάκης θεωρεί ότι ο Θεός και οι άνθρωποι συνεργάζονται στενά στο πλαίσιο ενός σχεσιακού κόσμου. Ακόμη θεωρεί ότι ο Θεός προνοητικά και καταδεκτικά μας θέτει στόχους και αποστολές, λαμβάνοντας υπόψη το γίγνεσθαι μας. Η Ιδέα του Καζαντζάκη για έναν εν εξελίξει Θεό, δηλαδή έναν Θεό που περιβάλλει τον κόσμο και εξελίσσεται διαρκώς, βρίσκεται και σε έργα όπως οι Αδερφοφάδες, όπου προβάλλεται προκλητικά η άποψη ότι η λύτρωση είναι ένα διαλογικό κατόρθωμα. Ο Θεός σώζει εμάς και εμείς σώζουμε τον Θεό.\nΈδειξε μεγάλο ενδιαφέρον για τα θέματα, την εικονοποιία και τα σύμβολα της Χριστιανικής θρησκείας. Έβλεπε τον εαυτό του στη μεθοριακή γραμμή η οποία χωρίζει την πίστη από την απιστία. Προσωπικά πιστεύω πως πάλεψε για να προσφέρει έναν τρόπο να είναι κανείς θρησκευόμενος σε έναν σχεσιακό και μεταβαλλόμενο κόσμο, βρίσκοντας νόημα σε μία εξελικτική αντίληψη του Θεού ως κινητήριας δύναμης της δημιουργικής μεταμόρφωσης. Η θεολογική σκέψη του Καζαντζάκη υπογραμμίζει τη στενή σχέση ανάμεσα στον Θεό και τη χρονικότητα. Αυτό σημαίνει πως κάθε τι που συμβαίνει στον κόσμο μας απασχολεί τον Θεό, τον επηρεάζει και συμβάλλει με κάποιο τρόπο στο γίγνεσθαι του.\nΟ εξελικτικός/σχεσιακός θεϊσμός του Καζαντζάκη είναι ένας ανένδοτος αγώνας για να κατανοήσουμε τον τρόπο με τον οποίο η σκοτεινή δύναμη αρπάζει τον άνθρωπο και τον τινάζει σαν ερωτευμένο, σαν δημιουργό. Αυτή η σκοτεινή δύναμη αναταράζει ακατάπαυστα τον κόσμο στον οποίο ζούμε, παρακινώντας μας να προοδεύσουμε ακόμη περισσότερο. Βαθιά θρησκευόμενος, αν και όχι απόλυτα ορθόδοξος, ο Καζαντζάκης ήταν σαφής ως προς τον τρόπο συνεργασίας μας με αυτή τη σκοτεινή δύναμη.\nΕμείς οφείλουμε μελετώντας τα κείμενα του να θέσουμε τις ιδέες του σε ένα ευρύτερο θρησκευτικό πλαίσιο. Ο Καζαντζάκης απεικονίζοντας τον Θεό ως μία μαχόμενη οντότητα σε έναν κόσμο εν εξελίξει, καταφέρνει να κάνει προσιτή και προσωπική μία απόμακρη θεότητα.\nΗ εξελικτική και σχεσιακή Θεολογία και ο Νίκος Καζαντζάκης μαζί μάς συνιστούν μία θεολογική διάθεση, ένα θρησκευτικό όραμα για τον Θεό, ο οποίος μάχεται αποτελεσματικά σε ένα κόσμο, ο οποίος συνεχίζει να εξελίσσεται. Ο Θεός αυτός, ο οποίος παλεύει με την υλικότητα και την αμφισημία του κόσμου και μας υπενθυμίζει διαρκώς το αληθινό μας δυναμικό, αρνείται να ησυχάσει και να παραδώσει τα όπλα. Κραυγάζει όμως και μας καλεί να πάμε μπροστά, προτρέποντας μας να γίνουμε όσο πιο ανθρώπινοι μπορούμε, διευρύνοντας συνεχώς την ελευθερία και την ευημερία της ανθρωπότητας.\nΟ Θεός εμπλέκεται με πάθος στη ζωή του κόσμου αγκαλιάζοντας τη χρονικότητα και δίνοντας αξία σε όλους μας. Η ίδια η φύση του Θεού αλλά και η δράση του μάς προτρέπουν να προοδεύσουμε.\n* Του Θωμά Καραγκιοζόπουλου. Απόφοιτος Κλασικής Φιλολογίας του Α.Π.Θ., με μεταπτυχιακό δίπλωμα στην Ιστορία της Φιλοσοφίας (ειδίκευση στον Νίκο Καζαντζάκη) στο ίδιο Πανεπιστήμιο.\nΑναδημοσίευση από http://fractalart.gr/\nΑναρτήθηκε από ΠΛΩΤΙΝΟΣ στις 1:07 π.μ. Δεν υπάρχουν σχόλια:\nΕτικέτες αυτογνωσία, εσωτερισμός, θεολογία, Καζαντζάκης, μεταφυσική, μυστικισμός\nΤα άγνωστα κύπελα με τους σκελετούς και τις Επικούριες επιγραφές /, The Epicurean skeleton Boscoreale cups\nΔύο άγνωστά σε πολλούς αργυρά κύπελλα από τον θησαυρό του Boscoreale (Νάπολη, Ιταλία) χρονολογημένα στις αρχές του 1ου αι. μ.Χ., αποτελούν χαρακτηριστικά παραδείγματα της Επικούριας φιλοσοφίας, και της διάδοσης της στον Ρωμαικό κόσμο.\nΣτα κύπελα αυτά προορίζονταν για οινοποσία απεικονίζονται σκελετοί με διάφορες επιγραφές. Οι χρήστες των κυπέλλων έπιναν στα συμπόσια θυμίζοντας στον εαυτό τους ότι η χαρά της ζωής διαρκεί σίγουρα τη στιγμή αυτή, διότι είναι αβέβαιο το μέλλον . Σε δύο από τα κυπελλα, οι σκελετοί αντιπροσωπεύουν διάσημους τραγωδούς και φιλοσόφους σε αλληγορικές δραστηριότητες, ενώ στις συνοδευτικές επιγραφές συνοψίζονται οι φιλοσοφικές τους αντιλήψεις.\nΣτο ένα κύπελλο βλέπουμε μια σκηνή της ζωής, όπως άλλωστε υποδηλώνεται από την επεξηγηματική επιγραφή: «σκηνὴ ὁ βίος». Οι άλλες επιγραφές αλλά και δύο ολόκληρες φράσεις «ζῶν μετάλαβε· τὸ γὰρ αὔριον ἄδηλον ἐστι ·και τέρπε ζῶν σεα[υ]τόν», εστιάζουν στη σαθρότητα της ζωής, η οποία μαραίνεται σαν το άνθος (ἄνθος), στη ματαιότητα και στην αυταπάτη της.\nΗ συσσώρευση του πλούτου προκαλεί φθόνο (φθόνοι) και βασανίζει την ψυχή – πεταλούδα (ψυχίον). Ούτε πάλι στην επιδίωξη της δόξας (δόξαι) και στην απόκτηση της σοφίας (σοφία) μπορεί να βρει καταφύγιο η προδιαγεγραμμένη θνητότητα.\nΗ προτροπή, ωστόσο, για τις επίγειες απολαύσεις (τέρψις) δεν εγγυάται και την αθανασία του ανθρώπου. Στο ένα κύπελλο απαντούν: οι τραγικοί ποιητές Σοφοκλής και Μοσχίων, του 5ου και 4ου αι. π.Χ. αντίστοιχα, και οι φιλόσοφοι του 4ου/3ου αι. π.Χ. Ζήνων ο Κιτιεύς και Επίκουρος.\nΣτο δεύτερο κύπελλο εικονίζονται: ο λυρικός ποιητής του 7ου αι. Αρχίλοχος ο Πάριος, ο τραγικός ποιητής του 5ου αι. Ευριπίδης, ο κωμικός ποιητής του 4ου/3ου αι. π.Χ. Μένανδρος, ο κυνικός φιλόσοφος του 4ου αι. π.Χ. Μόνιμος ο Συρακούσιος και πιθανότατα ο φιλόσοφος του 4ου/3ου αι. π.Χ. Δημήτριος ο Φαληρεύς. Η πλειονότητα των επιγραφών στα δύο κύπελλα, αυτούσιες ή με κάποιες παραλλαγές, προέρχονται από τα έργα των εικονιζόμενων προσώπων.\nΗ φράση, επίσης, του Επίκουρου (341 - 270 π.Χ.) «τὸ τέλος ἡδονή», στο ένα κύπελλο του Boscoreale υποδεικνύει πως η επιδίωξη της ηδονής θα πρέπει να διέπεται από φρόνηση. Και καθώς η ματαιότητα της ζωής δεν ακυρώνεται από τις ηδονές, σύμφωνα με τον φιλόσοφο, θα πρέπει να επιλέγονται εκείνες που προκαλούν τον λιγότερο πόνο.\nΗ προτροπή, αντίθετα, «εὐφραίνου ὃν ζῆς χρόνον», στο δεύτερο κύπελλο εστιάζει στην εφημερική απόκτηση κάθε εμπειρίας και γνώσης και προτρέπει τη ζωή σε μια ατελείωτη απόλαυση. Η οργανική διάθεση του σώματος, που συνδέεται τώρα με την αυτονόμηση της ζωής από τους ηθικο - ιδεολογικούς και θρησκευτικούς προβληματισμούς του επέκεινα, τρέφεται εδώ από την εμπειρία των απολαύσεων και την υλιστική μεγιστοποίηση της ευτυχίας. Προβάλλει λοιπόν η ιδέα ενός ζώντος οργανισμού που η πλήρης ολοκλήρωσή του εξαρτάται αποκλειστικά από τα επίγεια πράγματα, ενώ ο τρόπος για να ακυρωθούν οι ανησυχίες της θνητότητας σχετίζεται με μια δεδηλωμένη βούληση εκκοσμίκευσης.\nΜάλιστα, η βαθύτερη αγανάκτηση για την πιο άκαμπτη βεβαιότητα του βιωμένου κόσμου φτάνει μέχρι το σημείο να αποχαλινώσει έναν κυνικό αυτοσαρκασμό «εὐσεβοῦσ κύβαλα» και να εξυφαίνει την παρωδία του δράματος της ζωής (ζωή) – που συμβολίζεται με έναν πυρσό τον οποίο κρατούν αντίστοιχα σε κάθε κύπελλο ο Μοσχίων κι ο Μένανδρος– ακόμη και των επιθανάτιων τελετών, όπου ένας σκελετός προσφέρει χοές σ’ έναν δεύτερο που κείται στα πόδια του. Ένας τρίτος κρατά στα χέρια του ένα κρανίο και αποφαίνεται: «τοῦ τ’ ἄνθρωπος».\nΚάποιοι κρατούν τραγικά προσωπεία και άλλοι επιδίδονται στη μουσική. Στα πόδια του Μενάνδρου βρίσκεται ένα θεατρικό προσωπείο με την επιγραφή σάτυροι. Η ιδέα του μακάβριου στοιχείου στα δύο κύπελλα φωτίζεται ακόμη περισσότερο από την καθημερινή πραγματικότητα του 1ου αι. π.Χ. - 1ου αι. μ.Χ., όπου η συμποσιακή συναναστροφή αποτελούσε αναπόσπαστο πολιτισμικό της στοιχείο.\nΟ κατασκευαστής των δύο αντικειμένων βάζει στο στόμα των ποιητών και των φιλοσόφων που εικονίζονται στα δύο χρηστικά αντικείμενα τον επίσημο λόγο για τη διαχείριση της ηδονής και του σώματος. Η εικόνα βέβαια διαβάζεται ποικιλοτρόπως. Αφενός, δηλώνεται η αναμφισβήτητη αλήθεια της κοινής επίγειας προσωρινής παραμονής του ανθρώπινου γένους, διατυπωμένη από φωτισμένες μορφές της διανόησης, αφετέρου, ακόμη και αυτές οι μορφές υπέκυψαν τελικά στην αναπόφευκτη φθορά.\nΜπορούμε να φανταστούμε τη χρήση αυτών των αντικειμένων, τα οποία αφορούν πιθανότατα συμποσιαστές, με τους συνδαιτυμόνες να απολαμβάνουν τις λεπτομέρειες της διακόσμησης. Η τελευταία ενθαρρύνει μια συζήτηση σχετική με το πέρας του βίου. Το κάθε κύπελλο μπορεί κανείς να το απολαύσει και μεμονωμένα. Ωστόσο, και τα δύο μαζί λειτουργούν σαφώς συμπληρωματικά, καθώς το ιδεολογικό τους μήνυμα προέρχεται από την αντιπαράθεσή τους.\nΟι σκηνές τους υπενθυμίζουν τον επερχόμενο θάνατο και προβάλλουν το δίλημμα: ηδονοθηρική εγκοσμιότητα, όπου το βιο λογικό αυτονομείται προς χάριν του ατομικού συμφέροντος και των σαρκικών απολαύσεων, ή πνευματικός αναστοχασμός προς μια «ποιοτικήδιαχείριση» του σώματος.\nΗ αναπαράσταση λοιπόν της σκελετώδους πραγματικότητας στα κύπελλα του Boscoreale, που αποτελεί την εικονογραφική μαρτυρία μιας κοινωνίας η οποία καλείται να επιλέξει μεταξύ ενός ασκητικού ιδεώδους και μιας θορυβώδους εκκοσμίκευσης, βάλλει επίσης με εύστοχο τρόπο, έμμεσα και αυτοσαρκαστικά, πιθανότατα κατά των ανώτερων κοινωνικών τάξεων και των φιλοσόφων. Πλούτη και φιλόσοφοι πορεύονται ίσως εδώ παράλληλα και ενσαρκώνουν την επίγεια ματαιότητα.\nIn 1895, excavations at a Roman villa at Boscoreale on the slopes of Vesuvius unearthed a remarkable hoard of silver treasure, including 109 items of tableware, which the owner had stashed in a wine tank prior to the eruption that buried the region of Naples in AD 79. This prestigious collection, dating from between the late 1st century BC and the early 1st century AD, testifies to one of the finest periods in Roman silverware and reflects the taste of wealthy Campanians for drinking cups with relief decoration.\nAmong the cups, sixteen in number, two are especially noteworthy. They are four inches high, and form a pair; they are ornamented with skeletons in high relief, so grouped that each cup presents four scenes satirizing human life and its interpretation in poetry and philosophy. The two cups have similar and complementary repoussé decoration depicting the skeletons of tragic and comic poets and famous Greek philosophers, beneath a garland of roses. Greek inscriptions engraved in dots form captions, and are accompanied by Epicurean maxims such as: «Enjoy life while you can, for tomorrow is uncertain.»\nThe scenes from one of the two cups of poetry and philosophy. One of the two cups depicts two prominent Hellenistic philosophers, Epicurus and Zeno. A Latin inscription on the base of one of the cups gives their weight and the name of their owner, Gavia. Greek inscriptions engraved in dots form captions, and are accompanied by Epicurean maxims such as: “Enjoy life while you can, for tomorrow is uncertain.”\nClotho, one of the Fates, looks on as Menander, Euripides, Archilochus, Monimus the Cynic, Demetrius of Phalera, Sophocles, and Moschion provide a caustic and ironic illustration of the fragility and vanity of the human condition. But the main message of the cups’ decoration is that life should be enjoyed to the full: Zeno and Epicurus, the founders of the Stoic and Epicurean philosophies in the 4th century BC, confront each other before two mating dogs—a detail of some significance, as it represents the triumph of Epicureanism. Epicurus was an Athenian philosopher who lived from 341 to 270 BC.After his death some of his followers traveled to Rome, found champions of Epicureanism there, and set up Epicurean societies. Epicurean philosophy became very popular among the highly educated and intellectually oriented Romans.\nOn the left side of the picture above we have two skeletons engaged in a mute dialogue. The skeletons are the two philosophers, who were known for their deep differences.\nAt the left the Stoic Zeno appears, standing stiffly with his philosopher’s staff in his left hand, his wallet hanging from his neck; with right hand extended he points the index finger in indignation and scorn at Epicurus, who, paying no heed to him, is taking a piece of a huge cake lying on the top of a small round table. Beside Epicurus an eager pig with snout and left foreleg uplifted is demanding a share. Over the cake is the inscription: τὸ τέλος ἡδονή, ‘the goal of life is pleasure.’ The letters of the inscription, as of the names of the philosophers, are too small to be shown distinctly in our illustration.\nZeno of Citius was a Greek philosopher (334-262 BC) who stood opposite to Epicurus. He founded the Stoic school of philosophy, which he taught in Athens from around 300 BC. Zeno believed that pleasure is a vice. Stoicism became the foremost popular philosophy among the educated elite in the Hellenistic world and the Roman Empire.\nΑναρτήθηκε από ΠΛΩΤΙΝΟΣ στις 7:58 π.μ. Δεν υπάρχουν σχόλια:\nΕτικέτες αρχαιολογία, παράξενα, φιλοσοφία\nΤο Γνώθι Σαυτόν δεν σταματάει με μια δήλωση...\n"Δεν είμαι Σώμα. Είμαι Πνεύμα. Ή μάλλον, είμαι Ψυχή. Ή καλύτερα, είμαι Συνειδητότητα."\n- Και πού το ξέρεις; Είσαι βέβαιος; Βασίζεσαι στη δική σου εμπειρία ή στα λόγια των άλλων; Μήπως το υποψιάζεσαι; Όλα αυτά είναι λέξεις, παραγεμισμένες με σπουδαιότητα... Πώς μπορείς να στηρίξεις το πιο ουσιαστικό θέμα που σε αφορά, σε γνώμες που έχεις ακούσει; Αυτές οι διατυπώσεις ας μη γίνουν αφορμή, για να κλειστείς σ' ένα νέο πλαίσιο, αλλά για να φύγεις από εκεί, που νόμιζες ότι βρισκόσουν.\nΡώτησε τον εαυτό σου, ερεύνησέ το. Κλείσε τα μάτια και άκου μέσα σου... Χρησιμοποίησε εκείνα τα αισθητήρια, που δεν προσβάλλονται από τους περιορισμούς του γνωστού. Νιώσε, πέρ' από αυτά που έχεις μάθει, μακριά από τους φουσκωμένους ορισμούς. Οι έννοιες έχουν μεγάλο βάρος, ενισχυμένο από την χρήση τους για αιώνες, από την ανθρωπότητα... Βρες τις δικές σου λέξεις, μετά την έρευνά σου. Κινήσου φρέσκος, πέραν όσων περιορίζουν την αντίληψη, που έχεις για σένα...\n...Είσαι Εκείνο, Που Κάθε Φορά Μπορείς Να Γνωρίζεις, Από Το Επίπεδο Στο Οποίο Βρίσκεσαι...\nΤο Γνώθι Σαυτόν δεν σταματάει με μια δήλωση, σαν κι αυτή της επικεφαλίδας...\nΕίναι ένα ταξίδι στο διάστημα... Και πού μπορεί να τελειώνει ένα ταξίδι στο διάστημα;\nΑναρτήθηκε από ΠΛΩΤΙΝΟΣ στις 3:49 π.μ. Δεν υπάρχουν σχόλια:\nΕτικέτες αυτογνωσία, διδακτικές ιστορίες, πνευματικότητα\n1. ΟΙΚΟΝΟΜΙΚΟ: Οικονομική κρίση + μείωση εισοδήματος + υψηλό κόστος ανατροφής των παιδιών + ανεργία / ακραίος καταναλωτισμός + εστίαση στην υλική ευμάρεια και στον παροντισμό….Άρα η οικογένεια ως θεσμός συνιστά κάτι απωθητικό….\n2. ΚΟΙΝΩΝΙΚΟ: Συνθήκες ζωής, έντονοι ρυθμοί ζωής, βίαιη έκπτωση κοινωνικών αξιών, αρνητικά πρότυπα, απαξίωση του οικογενειακού θεσμού.\n3. ΦΙΛΟΣΟΦΙΚΟ – ΨΥΧΟΛΟΓΙΚΟ: Ατομικιστική θεώρηση ζωής, ηδονιστική αντίληψη του νοήματος της ανθρώπινης ύπαρξης, αποφυγή του πόνου, διάχυτο αίσθημα ανασφάλειας, κυριαρχία αβεβαιότητας, φόβος για το μέλλον.\n4. ΠΟΛΙΤΙΚΟ: Απουσία κρατικής μέριμνας, και πολιτικής πρόνοιας, ανυπαρξία πλαισίου οικογενειακού προγραμματισμού, συντηρητικές αντιλήψεις για το οικογενειακό δίκαιο…..\n5. ΦΕΜΙΝΙΣΜΟΣ: Απεγκλωβισμός της γυναίκας από αντιλήψεις και ρόλους που αναδεικνύαν την τεκνοποιία ανώτατη αξία. Η μητρότητα υποχώρησε ως αξία μπροστά στο πρότυπο της «Ερωτικής» γυναίκας. Η αισθητική του σώματος προκρίθηκε ως επιλογή έναντι της δημιουργίας ζωής. Η έξοδος της γυναίκας στην εργασία και η κοινωνική αναγνώριση ως απότοκο της οικονομικής απελευθέρωσης δρουν ανασταλτικά στη γέννηση παιδιών. Οι πολλαπλοί ρόλοι της γυναίκας.\n6. ΘΡΗΣΚΕΥΤΙΚΟ – ΗΘΙΚΟ: Υποχώρηση του θρησκευτικού συναισθήματος που παραδοσιακά πρόβαλε το «αυξάνεσθε και πληθύνεσθε» ως υποχρέωση προς το Θεό. Νέος κώδικας ηθικός αξιών που απελευθερώνει το άτομο από την αντίληψη περί ηθικής υποχρέωσης για τεκνοποίηση.\n7. ΕΠΑΓΓΕΛΜΑ: Προτεραιότητα η επαγγελματική αποκατάσταση που αυξάνει τα όρια ηλικίας για σύναψη γάμου. Απουσία ελεύθερου χρόνου, δυσκολία σύναψης σχέσεων, μακρόχρονες σπουδές, μετάβαση στην πυρηνική οικογένεια….\n8. ΕΘΝΙΚΟ: Πληθυσμιακή συρρίκνωση, αλλοίωση του πληθυσμού (ειδικότερα σε εθνικά ευαίσθητες περιοχές). Αποδυνάμωση της αμυντικής θωράκισης στο βαθμό που η πληθυσμιακή ψαλλίδα ανοίγει εις βάρος της χώρας έναντι των γειτονικών λαών.\nΤου συνεργάτη της Μυσταγωγίας – Μυθαγωγίας, Ηλία Γιαννακόπουλου\nΦιλόλογου. E-mail: iliasgia53@gmail.com\nΑναρτήθηκε από ΠΛΩΤΙΝΟΣ στις 7:23 π.μ. Δεν υπάρχουν σχόλια:\nΚάποτε ήταν ένας νεαρός βασιλιάς. Του άρεσε πολύ το κυνήγι. Μια μέρα με τους φίλους του έτσι όπως κυνηγούσαν το θήραμά τους, μπήκαν στο έδαφος του γειτονικού βασιλείου. Οι φρουροί τους συνέλαβαν και τους έφεραν αιχμαλώτους στο δικό τους βασιλιά. Ο Νόμος έλεγε πως όποιος κυνηγούσε σε ξένη περιοχή και συλλαμβάνονταν, θα αποκεφαλιζόταν. Ο Βασιλιάς της γειτονικής χώρας, αφού σκέφτηκε αρκετά για την τύχη τους, είπε στο νεαρό βασιλιά:\n- “Σύμφωνα με το Νόμο μας πρέπει να σε αποκεφαλίσω. Όμως θα σου δώσω μια ευκαιρία να ζήσεις, αν μου πεις σε ένα χρόνο από σήμερα, ΤΙ ΕΙΝΑΙ ΑΥΤΟ ΠΟΥ ΠΡΑΓΜΑΤΙΚΑ ΘΕΛΟΥΝ ΟΛΕΣ ΟΙ ΓΥΝΑΙΚΕΣ. Αν σε ένα χρόνο δεν βρεις τη σωστή απάντηση, τότε θα χάσεις τη ζωή σου”.\nΟ νεαρός βασιλιάς έφυγε για το βασίλειό του με τη συνοδεία του χαρούμενος από τη μια που γλίτωσε τη ζωή του, στεναχωρημένος από την άλλη γιατί έπρεπε να βρει τη σωστή απάντηση. Μέσα στο χρόνο που ήρθε έψαξε παντού. Ρώτησε τους αυλικούς του, ρώτησε τους φίλους του, βγήκε, στα σοκάκια στα κακόφημα σπίτια και στα καπηλειά, ρώτησε και "κείνες". Άλλες με ξεφωνητά, άλλες με γέλια κι άλλες με νοήματα, προσπαθούσαν να του "εξηγήσουν" τι θέλουν οι γυναίκες, αλλά απ΄ όλες τις απαντήσεις, καμία δεν τον ικανοποίησε πραγματικά. Ήταν πολύ στεναχωρημένος και ο καιρός περνούσε.\nΣτην κορυφή ενός βουνού ζούσε μια γριά μάγισσα, που ήξερε όλες τις απαντήσεις. Ήταν όμως αποκρουστική στην εμφάνιση, ξεδοντιάρα, κακάσχημη, καμπούρα, με ένα μαλλί κάγκελο, άπλυτη και ζούσε σε μια τρώγλη. Μη έχοντας όμως άλλη επιλογή ο νεαρός βασιλιάς, πήγε να την επισκεφτεί.\n- Ξέρω για ποιο λόγο ήρθες βασιλιά μου. Για να σου πω αυτό που θέλεις τόσο πολύ να μάθεις, πρέπει να με παντρέψεις με τον καλύτερο φίλο σου, τον πιο όμορφο, τον πιο πιστό, αυτόν που πάντα σε συντροφεύει σαν το φύλακα άγγελό σου. Αυτός που είναι δίπλα σου!\n- “Βασιλιά μου, μετά χαράς να δεχτώ τη μάγισσα ως σύζυγό μου, αφού έχω ορκιστεί να σε υπηρετώ και να προστατεύω τη ζωή σου με τη δική μου”.\nΤην άλλη μέρα έγινε ο γάμος. Η μάγισσα δεν θα έλεγε το μυστικό, αν ο βασιλιάς δεν πραγματοποιούσε την επιθυμία της. μετά το μυστήριο όπου έπεσε το δάκρυ κορόμηλο για την τύχη του παλικαριού τραπέζι στήθηκε ολόλαμπρο όλου του κόσμου τα αγαθά και τα πιοτά. Στη μέση ο γαμπρός στολισμένος να λάμπει, δίπλα του η μάγισσα ζαρωμένη, να της τρέχουν τα σάλια, ανάμεσα στα δόντια που της έλειπαν. Το παλικάρι όμως, την κοίταξε τρυφερά.\n- “Τι θα πιείτε αγαπημένη;”\nΤης γέμισε το ποτήρι με κρασί της επιθυμίας της. Μετά τη ρώτησε ευγενικά, αν ήθελε να χορέψουν. Ασφαλώς και ήθελε, λούφαξε στην αγκαλιά του και χόρευαν, χόρευαν, έπιναν και ξαναχόρευαν. Μέχρι που ήρθε η ώρα για το νυφικό κρεβάτι. Το αρχοντόπουλο πήγε στην κρεβατοκάμαρα, ξεντύθηκε, έσφιξε την καρδιά του και περίμενε υπομονετικά, να έρθει η... νύφη. Μπαίνει λοιπόν μέσα στο ημίφως η μάγισσα...αλλά σε μια στιγμή, μεταμορφώθηκε σε μια πανέμορφη, νέα γυναίκα με μακριά μαλλιά, καλλίγραμμα πόδια, ένα πρόσωπο που αστραποβολούσε ομορφιά και λάμψη, ενώ στα υπέροχα μάτια της, έκαιγε ο πόθος, ο έρωτας, ο θαυμασμός...Το αρχοντόπουλο δεν μπορούσε να κρύψει το θαυμασμό του και την απέραντη...έκπληξή του! Τότε εκείνη με ένα αέρινο βάδισμα βρέθηκε δίπλα του, κλείνοντας το ανοιχτό του στόμα με το δάχτυλό της:\n- “Σσσσσσςςς! Μην πεις τίποτα! Απλά, μόνο για την υπέροχη καρδιά σου,έτσι θα γίνομαι τις νύχτες, ενώ τη μέρα θα ξαναπαίρνω την κανονική μου μορφή. Εσύ αλήθεια, πώς με προτιμάς;”\n- “Όπως εσύ θέλεις αγαπημένη μου και την έσφιξε δυνατά στην αγκαλιά του.”\n- “Θα μείνω έτσι, μέρα και νύχτα για την αγάπη σου και μόνο...του είπε γλυκά, με λατρεία”.\nΤην άλλη μέρα, ο βασιλιάς ανυπόμονος, έμαθε το μυστικό από τη μάγισσα, του το ψιθύρισε στο αυτί, "ΤΙ ΘΕΛΟΥΝ ΟΙ ΓΥΝΑΙΚΕΣ" , το πρόσωπό του φωτίστηκε,"αυτό είναι" φώναξε και έφυγε βιαστικός με τη συνοδεία του, να το πει στο γειτονικό βασιλιά, πριν εκπνεύσει η προθεσμία. Έφτασε στο Βασιλιά.\nΕκείνος τον περίμενε με τους συμβούλους του, με τους φρουρούς του, έτοιμος και σοβαρός, αν δεν έπαιρνε τη σωστή απάντηση, θα στήνονταν η αγχόνη.\n- “Λοιπόν νεαρέ βασιλιά, έμαθες να μου πεις, τι πραγματικά θέλουν όλες οι γυναίκες;”\n- “Έμαθα βασιλιά μου! Όλες οι γυναίκες αυτό που πραγματικά θέλουν, είναι να είναι ΕΛΕΥΘΕΡΕΣ!!!”\n- “Είσαι ελεύθερος. Γλίτωσες τη ζωή σου. Να πας στο καλό, του είπε και τον αποχαιρέτησε.”\nΤέλος της ιστορίας. Ας δούμε μαζί τώρα τα... συμπεράσματα:\n3. Ενώ ξέρουμε ποιος έχει τη σωστή απάντηση, χρονοτριβούμε και συζητάμε άσκοπα εδώ κι εκεί.\n5. Μην κρίνετε ποτέ μια γυναίκα από την εμφάνισή της. ΜΕΓΑ ΛΑΘΟΣ!!!\n«Ο δικός μας Μαραθώνιος»\n«Ελλήνων προμαχούντες/Αθηναίοι Μαραθώνι / χρυσοφόρων Μήδων/ εστόρεσαν δύναμιν» (Σιμωνίδης ο Κείος).\nΥπάρχουν οι προσωπικές νίκες. Υπάρχουν, όμως, και οι συλλογικές. Οι δεύτερες αναδεικνύουν το ομαδικό πνεύμα και το συλλογικό ηρωισμό που διαφυλάσσουν και υπερασπίζονται την ελευθερία της κοινότητας – πόλης, αλλά και του ατόμου ως αυτόνομης και αυτεξουσίας οντότητας μονάδας.\nΜπορεί οι νίκες στο πεδίο μάχης ενός πολέμου αξιολογικά να είναι ανώτερες έναντι των άλλων, αλλά υπάρχουν και οι «μικρές», καθημερινές νίκες έναντι όλων εκείνων των προβλημάτων - εμποδίων που αδυνατίζουν τις αντιστάσεις μας και μας ομοιορφοποιούν ως προς τον τρόπο αντίδρασής μας σε αυτά.\nΟι «μικρές» αυτές νίκες είναι που μας διαφοροποιούν από την αγέλη και αποκαλύπτουν την ιδιαιτερότητα και την ταυτότητά μας.Κι αυτό γιατί αυτές είναι η καθημερινότητά μας και δεν υπακούουν σε έναν υψηλό στόχο που από τη φύση του έχει έναν «τελολογικό» χαρακτήρα. Αυτή η καθημερινότητά μας σε όλες τις αποχρώσεις της όταν εκφράζεται αβίαστα αποτυπώνει με ενάργεια τη βαθύτερη ουσία μας, την εσωτερικότητά μας.\nΟ Ευκλής συγκλόνισε με την αντοχή του, φέρνοντας το χαρούμενο μήνυμα της νίκης: «Νενικήκαμεν». Οι Αθηναίοι νίκησαν τους Πέρσες (490 π.Χ.) στο Μαραθώνα. Η Ελλάδα και η ανθρωπότητα,όμως, περισσότερο γιορτάζει τη διαδρομή- απόσταση που διήνυσε ο δρομέας και λιγότερο τη νίκη αυτή καθαυτή. Κι ας ήταν η νίκη στο Μαραθώνα μία από τις σημαντικότερες νίκες των Ελλήνων και της ανθρωπότητας.\nΟ μαραθωνοδρόμος και ο «μαραθώνιος» δρόμος επισκίασαν το μήνυμα και τη νίκη. Τελικά είχε δίκιο ο Μακ Λούαν όταν διατύπωνε τη θέση πως το «μήνυμα» είναι το «μέσο».\nΗ Αθήνα και οι χιλιάδες δρομείς στον 36ο Μαραθώνιο δρόμο γιόρτασαν τη συμμετοχή και την προσπάθεια. Μπορεί οι «πρώτοι» να βραβεύτηκαν για τη νίκη τους, αλλά πραγματικοί νικητές ήταν όλοι οι άλλοι που υπερβαίνοντας τα όριά τους ή δοκιμάζοντάς τα έστειλαν το πιο δυνατό μήνυμα. Αξία έχει η προσπάθεια και η συμμετοχή σε έναν αγώνα που δεν διεξάγεται για το υλικό κέρδος.\nΆνθρωποι όλων των ηλικιών, κοινωνικής τάξης, μόρφωσης και πολιτικών πεποιθήσεων δοκίμασαν τις αντοχές τους όχι για την πρωτιά αλλά για τη συμμετοχή και για τη χαρά της προσπάθειας. Συναγωνιστές στην προσπάθεια και όχι ανταγωνιστές για την πρωτιά.\nΟι ενδυματολογικές επιλογές των μαραθωνοδρόμων προσέδιδαν με τα χρώματα και την ιδιαιτερότητά τους μία ξεχωριστή λαμπρότητα στο μακρύ ποτάμι του μαραθωνίου. Στον «πλούτο» και στη λαμπρότητα του μαραθωνίου συνέτειναν και οι δρομείς των άλλων χωρών (τοπικά χρώματα, εθνικές σημαίες….) αλλά και η αντισυμβατικότητα κάποιων ως προς την ενδυματολογική επιλογή τους.\nΆλλος στεφανωμένος με κλαδιά ελιάς και άλλος ντυμένος αρχαίος πολεμιστής. Άλλος ντυμένος με μπλουζάκια γνωστών βιομηχανιών και άλλος καλωδιωμένος με το κινητό του για να παρακολουθεί το χρόνο και να απαθανατίζει τις μοναδικές αυτές στιγμές. Είναι η στιγμή που το «φαίνεσθαι» και το «είναι» αντιπαλεύουν για να συνυπάρξουν σε έναν ωραίο αγώνα.\nΟ Σπύρος Λούης θα ένιωθε ξαφνιασμένος βλέποντας αυτό το ποτάμι των μαραθωνοδρόμων. Κάποιοι θέλοντας να τον μιμηθούν ντύθηκαν παραδοσιακά ή όπως ένιωθαν και ήθελαν να τους βλέπουν οι άλλοι. Σε έναν αγώνα όλα είναι επιτρεπτά και ανεκτά, αρκεί να υπηρετούν το στόχο. Και ο στόχος του μαραθωνίου ήταν ένας: Η χαρά της συμμετοχής και η αξία της προσπάθειας.\nΟ πρωταθλητισμός αρρωσταίνει την ψυχή μας, διαβρώνει την ηθική μας και μας απανθρωποποιεί.\nΟ αγώνας μας κρατά σε εγρήγορση και μας επιβεβαιώνει. Σε αυτόν χωράμε όλοι κι ας είμαστε διαφορετικοί(εθνικά, γλωσσικά, θρησκευτικά, φυλετικά…..).\nΗ διαφορετικότητά μας είναι ο πλούτος μας κι ας την ερμηνεύουν κάποιοι ως «γραφικότητα»(όπως ο μαραθωνοδρόμος της φωτογραφίας) ή και ως «κατωτερότητα».\nΗ ζωή είναι ένας Μαραθώνιος για όλους τους ανθρώπους. Μακρόχρονος και κοπιώδης – επίπονος.\nΣημασία έχει στο τέλος όλοι να νιώσουμε αυτό που ένιωσε και εξέφρασε ασθμαίνων ο Ευκλής, το «Νενικήκαμεν».\nΑναρτήθηκε από ΠΛΩΤΙΝΟΣ στις 11:42 μ.μ. Δεν υπάρχουν σχόλια:\nΕτικέτες αθλητισμός, φιλολογία, φιλοσοφία\nΆνθρωπος, Θείο και μεταφυσική, στο έργο του Καζαν...\nΤα άγνωστα κύπελα με τους σκελετούς και τις Επικού...\n«ΤΑ ΟΡΙΑ ΤΩΝ ΗΓΕΜΟΝΙΩΝ ΚΑΙ Η ΗΘΙΚΗ ΤΗΣ ΔΥΝΑΜΗΣ»


By ''free spirit'' στις Ιουνίου 21, 2018 Δεν υπάρχουν σχόλια:\nBy ''free spirit'' στις Ιουνίου 20, 2018 Δεν υπάρχουν σχόλια:\nΘέλετε να μιλήσουμε για προδοσία, βία και τρομοκρατία, αλλά και υποκρισία με κοινωνική ευαισθησία;\nΑς ξεκινήσουμε με τη ΔΕΗ.\nΟχι μόνο ξεπουλάνε κομμάτι κομμάτι την μεγαλύτερη και στρατηγικότερης εθνικής σημασίας επιχείρηση του τόπου, αλλά απειλούν τρομοκρατούν εκβιάζουν και βυθίζουν στο σκοτάδι τα νοικοκυριά, σπρώχνωντάς τα ένα βήμα κοντύτερα στο χείλος του γκρεμού.\nΑπό τέλος Απρίλη ξεκίνησε το σχέδιο ''τελικής εκκαθάρισης'' της ΔΕΗ με στόχο τα νοικοκυριά που ζουν σε κατάσταση ένδοιας βιώνοντας τον κοινωνικό αποκλεισμό και την ανθρωπιστική κρίση σε όλο της το ''μεγαλείο''.\nΜε τον νέο κανονισμό που επέβαλε ο εγκάθετος Παναγιωτάκης με εντολές Τσίπρα και υλοποιεί ο '' αδίστακτος μάνατζερ τζόγου'', πρώην διευθυντής στρατηγικού σχεδιασμού του ομίλου ΙΝΤΡΑΛΟΤ και νυν διευθυντής εμπορίας της ΔΕΗ Ιωαννης Κατάκης, άρεται η προστασία των νοικοκυριών που οφείλουν στην επιχείρηση με συνοπτικές διαδικασίες.\nΑρχικά μένουν εκτός ΚΟΤ όσοι ''δεν κοιμούνται σε παγκάκια'' άσχετα αν είναι άνεργοι και με μηδενικά εισοδήματα, αφού όσοι έχουν την ατυχία να διαθέτουν ένα σπίτι δικό τους, αποκλείονται λόγω αντικειμενικών κριτηρίων από το ΚΟΤ με αποτέλεσμα να βρεθούν εκτός προστασίας χιλιάδες νοικοκυριά που βρίσκονται σε απόγνωση.\nΕπίσης για όσους επιθυμούν να ρυθμίσουν την οφειλή τους για να μην βρεθούν στο σκοτάδι, θα πρέπει να πουλήσουν το σπίτι τους η να ληστέψουν τράπεζα προκειμένου να βρουν τα χρήματα της προκαταβολής, μιας και οι κύριοι Παναγιωτάκης Κατάκης απαιτούν το 50% της οφειλής σαν προκαταβολή και ελάχιστες δόσεις, διαφορετικά κατεβαίνει ο διακόπτης.\nΚαι όλα αυτά με μοναδικό στόχο να δώξουν ''τα βαρίδια'' από τη ΔΕΗ προς τους ιδιώτες πάροχους και να ξεπουληθεί η επιχείρηση στους ξένους κερδοσκόπους.\nΑν θέλουμε λοιπόν να μιλάμε για προδοσία και τρομοκρατία, ας αρχίσουμε από εδώ.\nBy ''free spirit'' στις Ιουνίου 18, 2018 Δεν υπάρχουν σχόλια:\nBy ''free spirit'' στις Μαΐου 25, 2018 Δεν υπάρχουν σχόλια:\nBy ''free spirit'' στις Μαΐου 24, 2018 Δεν υπάρχουν σχόλια:\nΒίντεο από την παρέμβαση του κινήματος μας και το ρεπορτάζ του Argyris Kalogeropoulos στο χθεσινό κεντρικό δελτίο της τηλεόρασης του ΣΚΑΙ.\nΗ κυβέρνηση Τσίπρα εξοντώνει, λεηλατεί και δίνει τη χαριστική βολή σε μικροεπαγγελματίες που οφείλουν σε ασφαλιστικά ταμεία.\nΤο αφήγημα της προστασίας της λαϊκής και ειδικά της πρώτης κατοικίας καταρρίπτεται, το συμβόλαιο με το λαό ακυρώθηκε.\nΗ μόνη προστασία που υφίσταται είναι η προστασία της καρέκλας τους και το μόνο συμβόλαιο που υλοποιείται είναι το συμβόλαιο με τους τραπεζίτες και τους θεσμούς, αδιαφορώντας για τις καταστροφικές συνέπειες που επιφέρει στη κοινωνία.\nΕτσι ''σταματάνε τη καταστροφή και επαναφέρουν την Ελπίδα'' οι υπάλληλοι των τραπεζιτών και των θεσμών.\nΠατήστε εδώ να δείτε το βίντεο από το 13:30 λεπτό.\nBy ''free spirit'' στις Μαρτίου 25, 2018 Δεν υπάρχουν σχόλια:


Pireorama ιστορίας και πολιτισμού: Σεπτεμβρίου 2018\nΤο επιβατηγό πλοίο "Κορινθία" σε πίνακα που φιλοτέχνησε ο ζωγράφος Αντώνης Μιλάνος\nΤο επιβατηγό πλοίο "Κορινθία" ήταν ένα ωραίο σκαρί χωρητικότητας 3.721 κόρων που ναυπηγήθηκε το 1911 στην Ολλανδία για λογαριασμό κάποιας ολλανδικής εταιρείας. Έφερε αρχικά το όνομα "Oranje Nassau" και έπλεε σε ξένες θάλασσες. Το Φεβρουάριο του 1939 λίγο πριν το ξέσπασμα του 2ου Παγκοσμίου Πολέμου αγοράστηκε από τις "Ελληνικές Μεσογειακές Γραμμές" και μετονομάστηκε σε "Κορινθία" υψώνοντας ταυτόχρονα την Ελληνική Σημαία. Τα δρομολόγια του ήταν πλέον Μεσογειακά.\nΓένοβα, Νάπολη, Μασσαλία, Αλεξάνδρεια, Βηρυτό, Χάιφα... υποδέχθηκαν το όμορφο σκαρί του στα λιμάνια τους. Χιλιάδες κόσμου είχε ταξιδέψει με αυτό. Μέχρι που η λαίλαπα του πολέμου έφτασε και στη χώρα μας. Και τότε το "Κορινθία" προσέφερε πολεμικό έργο, ίσης αν όχι μεγαλύτερης αξίας από εκείνο που προσέφερε την περίοδο της ειρήνης.\nΉταν ένα από τελευταία καράβια που κατάφεραν να διαφύγουν κατάφορτα από Έλληνες και Βρετανούς στρατιώτες εν μέσω σφυροκοπήματος από τους βομβαρδισμούς των γερμανικών Στούκας. Άλλα πλοία δεν τα κατάφεραν όπως το ατμόπλοιο "Ελλάς" που βυθίστηκε χτυπημένο μέσα στο λιμάνι, κατάφορτο κι αυτό από στρατιώτες.\nΤο "Κορινθία" ύστερα από περιπέτειες κατάφερε να φτάσει στην Αλεξάνδρεια. Σε αυτό εγκαταστάθηκε το προσωπικό της βάσης συμμαχικών υποβρυχίων. Στη Βηρυτό, στην Αλεξάνδρεια και στη Μάλτα βρέθηκε το "Κορινθία" κατά την πολεμική περίοδο εκτελώντας διάφορες αποστολές ως βοηθητικό πλοίο του στόλου. Δεν ήταν λίγες οι φορές που κινδύνευσε από εχθρικά βομβαρδιστικά και υποβρύχια. Έγραψε τη δική του πολεμική ιστορία και μόλις ο πόλεμος τελείωσε απέκτησε στη γέφυρα ως ανταμοιβή μια αναμνηστική τιμητική πλάκα που του απένειμε το Αγγλικό Ναυαρχείο αναγνωρίζοντας την προσφορά του.\nΤο "Κορινθία" μετά τον πόλεμο συνέχισε τα ταξίδια του και στάθηκε ένα από τα πλοία εκείνα, που συνετέλεσαν στη διαμόρφωση της καλής φήμης της "ΕΛΜΕΣ", που την έκανε ανταγωνιστική εταιρεία έναντι των ξένων εταιρειών. Από το επιβατηγό αυτό είχε περάσει ως ασυρματιστής και ο ποιητής Νίκος Καββαδίας.\nΜέχρι που η "ΕΛΜΕΣ" δρομολόγησε στη δική του γραμμή ένα άλλο νεότερο πλοίο, το "Μασσαλία". Έτσι το 1958 το ιστορικό "Κορινθία", πωλήθηκε για διάλυση στη Spezia της Ιταλίας. Λίγο πριν την εκπνοή εκείνης του 1958 το πλοίο απέπλευσε από τον Πειραιά για το τελευταίο του ταξίδι όχι για να μεταφέρει επιβάτες αλλά για να γίνει παλιοσίδερα.\nΓια εκείνη την ημέρα, της τελευταίας αναχώρησης, γράφει ο Χρήστος Λεβάντας (Επίνειος), ότι όλα τα πλοία που βρίσκονταν στο λιμάνι του Πειραιά σφύριζαν βραχνά, μελαγχολικά, πένθιμα. Μερικά μάτια που οι μνήμες τους είχαν συνδεθεί μαζί του δάκρυσαν στην προκυμαία, καθώς το παρακολουθούσαν να πλέει ήρεμα προς την έξοδο.\nΤο ιστορικό πλοίο διαλύθηκε το 1959.\nΗ καταβύθιση του πλοίου "Ελλάς" στο λιμάνι του Πειραιά από τους Γερμανούς\nΝηολογήθηκε από Stefanos Milesis στις 9/29/2018 03:09:00 μ.μ. 1 σχόλιο:\nΚΑΤΑΧΩΡΗΘΗΚΕ ΣΤΟ ΒΙΒΛΙΟ ΚΑΤΑΣΤΡΩΜΑΤΟΣ ΕΛΜΣ, ΚΟΡΙΝΘΙΑ, Πειραιάς και Εμπορικό Ναυτικό, Πλοίο Κορινθία, ΣΚΡΑΠ 1958, Στέφανος Μίλεσης\nΣτη συμβολή των οδών Φιλελλήνων και Περικλέους συναντά κάποιος ένα χαρακτηριστικό οικοδόμημα της δεκαετίας του 1930\nτου Γιάννη Β. Σίμου\nΕφόρου Φιλολογικού Πειραϊκού Συνδέσμου\nΚαθώς ο προσεκτικός παρατηρητής διασχίζει τους δρόμους του Πειραιά, είναι δύσκολο να μην προσέξει μια σειρά από κτίσματα που ακολουθούν ένα συγκεκριμένο μοτίβο. Είναι κτίσματα κατασκευασμένα ως επί το πλείστον τη δεκαετία του ‘30. Διώροφα ή τριώροφα, σε λιτές γραμμές, με το χαρακτηριστικό έρκερ (κλειστό εξώστη) συνήθως στη μέση και εκατέρωθεν αυτού ανοιχτούς εξώστες, συχνά σε ημικυκλική απόληξη.\nΗ δεκαετία του ‘30 είναι η περίοδος στην οποία βρίσκουν μαζική εφαρμογή όλα εκείνα τα οποία καλλιεργήθηκαν και θεσμοθετήθηκαν τα προηγούμενα χρόνια, στη δεύτερη και τρίτη δεκαετία του εικοστού αιώνα. Μια περίοδος έντονων ζυμώσεων τόσο στο κοινωνικό όσο και στο καλλιτεχνικό επίπεδο στη χώρα μας και όχι μόνο.\nΣτην οδό Κλεμανσώ στην Καστέλλα\nΣτο διεθνές περιβάλλον, η Belle époque θάφτηκε στα χαρακώματα του Μεγάλου Πολέμου (1ος παγκόσμιος πόλεμος). Η νέα εποχή που ξημέρωσε οδήγησε σε αναθεώρηση πολλών δεδομένων και σταθερών που κυριαρχούσαν μέχρι τότε. Τα καλλιτεχνικά κινήματα συμμετείχαν σε αυτές τις ιδεολογικές διεργασίες. Στην αρχιτεκτονική, το Art nouveau που κυριαρχούσε μέχρι τον πόλεμο, εγκαταλείφθηκε. Οι αναζητήσεις στην «μοντέρνα εποχή» οδηγούν τους δημιουργούς σε νέες τάσεις, όπως η Art Déco, το ρεύμα του Bauhaus κλπ.\nΣύμφωνα με τον αείμνηστο καθηγητή Γιώργο Λάββα, «κεντρικός πυρήνας και ενσαρκωτής της νέας ιδεολογίας της «Μοντέρνας» θ’ αποτελέσει η περίφημη σχολή του Bauhaus, που ίδρυσε το 1919 στη Βαϊμάρη ο Walter Gropius».\nΣτη Γαλλία, το κίνημα χαρακτηρίζεται από το σύνθημα «το νέο πνεύμα». Κύριος εκφραστής ήταν ο Ελβετός Charles-Édouard Jeanneret, ο οποίος έγινε γνωστός ως Le Corbusier. Χαρακτηριστικά ο Λε Κορμπυζιέ υποστηρίζει ότι η κατοικία πρέπει να είναι «machine à habiter» (μηχανή για κατοικία). «Πρόθεση βέβαια του Le Corbusier δεν ήταν να κατασκευάσει μηχανές για κατοικία, αλλά να δείξει ότι η ίδια αντίληψη, το νέο πνεύμα («Esprit Nouveau») των μηχανικών πρέπει να περάσει και στην αρχιτεκτονική, ώστε οι κατοικίες να διακρίνονται από την ίδια νομοτέλεια που χαρακτηρίζει τα πλοία, τ’ αεροπλάνα, τ’ αυτοκίνητα κλπ».\nΣτην Ακτή Κουντουριώτου στην Καστέλλα\nΣτην Ακτή Θεμιστοκλέους στην Πειραϊκή\nΟι νέες αντιλήψεις βρίσκουν τρόπο έκφρασης και με την εμφάνιση των νέων υλικών, κατά βάση του οπλισμένου σκυροδέματος, τα οποία αποκτούν σταδιακά ευρεία χρήση, εκτοπίζοντας τις παραδοσιακές τεχνικές κατασκευής.\nΤα ρεύματα αυτά είναι φυσικό να φτάσουν και στην Ελλάδα. Η περίοδος είναι ιδιαίτερα φορτισμένη. Η δεύτερη δεκαετία του εικοστού αιώνα ξεκινά με την χώρα να μεγαλώνει και τελειώνει με τον διχασμό. Η επόμενη δεκαετία θα σημαδευτεί από την καταστροφή. Μία καταστροφή που, ανάμεσα στις άλλες, βασική συνέπειά της είναι ο εκσυγχρονισμός των δομών δόμησης, ως απόρροια της ανάγκης στέγασης των προσφύγων.\nΤο ίδιο οίκημα στη φωτογραφία πάνω όταν κατασκευάστηκε το 1935 και κάτω στην κατάσταση που βρίσκεται σήμερα (Συμβολή των οδών Φιλελλήνων και Περικλέους)\nΣημεία - σταθμοί στο θεσμικό πλαίσιο ήταν η ίδρυση της αρχιτεκτονικής σχολής το 1916-1917, αλλά και οι νομοθετικές παρεμβάσεις στη δεκαετία του ’20 που καθιέρωσαν την οριζόντια ιδιοκτησία και κατ’ επέκταση την αντιπαροχή και τον ΓΟΚ του 1929.\nΠλέον γίνεται μαζική χρήση των νέων υλικών, ενώ και οι μορφολογικές προσεγγίσεις απλοποιούνται, τόσο για «ιδεολογικούς» όσο και για πρακτικούς λόγους. Ο κλασικισμός που εξέφραζε την αναγέννηση του Ελληνισμού, δεν μπορεί πλέον να εκφράσει την ηττημένη Ελλάδα με το σμπαραλιασμένο όνειρο της Μεγάλης Ιδέας που έμεινε νεκρό στα εδάφη της Μικράς Ασίας. Επιπλέον, η ανάγκη για γρήγορη κάλυψη των στεγαστικών αναγκών, δεν άφηνε πολλά περιθώρια για μορφολογικές αναζητήσεις.\nΟι Έλληνες αρχιτέκτονες παρακολουθούν τις διεθνείς εξελίξεις. Μεταξύ τους σχηματίζονται τρεις βασικές τάσεις ως προς τη δημιουργία τους: εκείνοι που υιοθέτησαν δυναμικά τη μοντέρνα αρχιτεκτονική, εκείνοι που αναζήτησαν πιο λαϊκότροπους δρόμους στην έκφρασή τους και εκείνοι που παρέμειναν εγγύτερα στα κλασικιστικά πρότυπα. «Μια πρώτη διαπίστωση – που άλλωστε ισχύει για όλες τις επιμέρους ενότητες της ελληνικής αρχιτεκτονικής – είναι ότι τα όρια δεν είναι σαφή ανάμεσα στις παραπάνω κατηγορίες. Υπάρχουν ευκαιριακές αποκλίσεις είτε προς τη μία είτε προς την άλλη κατεύθυνση».\nΣτην Ακτή θεμιστοκλέους\nΌμως είναι σαφές ότι η κυρίαρχη τάση είναι αυτή του μοντερνισμού, για τους λόγους που προαναφέραμε. Ο οποίος μοντερνισμός, όχι μόνο υιοθετήθηκε αλλά και καλλιεργήθηκε με ιδιαίτερη ένταση αλλά και πρωτοπορία. «Ο Ν. Καλογεράς … διαπιστώνει ότι οι αρχές του μοντερνισμού εφαρμόστηκαν στην Ελλάδα περισσότερο από άλλες χώρες της Ευρώπης και ότι είναι «λάθος στην περίπτωση της αθηναϊκής πολυκατοικίας να προσπαθήσουμε να αναγνωρίσουμε πολλαπλές επιρροές»»\nΤο πλήθος των κατασκευών που γίνονται αυτή την περίοδο, η ευκολία που προκαλούν τα νέα υλικά, αλλά και η ταχύτητα με την οποία ολοκληρώνονται οι εργασίες, διευκολύνουν στη διάδοση του μοντερνισμού. Τα πιο εμβληματικά έργα της περιόδου αποτελούν αντικείμενο πολλαπλού μιμητισμού ώστε οι μορφές να επαναλαμβάνονται. Σε αυτό βέβαια συντελεί και το γεγονός ότι οι περισσότερες κατασκευές δεν αποτελούν προϊόν αρχιτεκτονικού σχεδιασμού, καθώς είναι ακόμη λίγοι οι αρχιτέκτονες που δραστηριοποιούνται μια και η αρχιτεκτονική σχολή είναι σχετικά νέα και ο αρχιτεκτονικός κόσμος της χώρας εκπροσωπείται κατά βάση από εκείνους τους λίγους που έχουν σπουδάσει στο εξωτερικό.\nΣτη συμβολή των οδών Καραολή Δημητρίου και Φίλωνος\nΚάποια μορφολογικά στοιχεία ταυτίζονται με αυτή την περίοδο. Χαρακτηριστικότερο όλων είναι το έρκερ, ο κλειστός εξώστης, ο οποίος ως αρχιτεκτονικό στοιχείο συνδέεται έντονα και με την παραδοσιακή αρχιτεκτονική (το παραδοσιακό σαχνισί) και του οποίου γίνεται κατάχρηση, τόσο ώστε να οδηγηθεί το 1937 ουσιαστικά σε κατάργηση με τον περιορισμό του στα 40 εκατοστά, από το ένα μέτρο και δέκα εκατοστά που επέτρεπε αρχικά ο ΓΟΚ του 1929. Άλλο συχνό μορφολογικό στοιχείο είναι οι εξώστες που συχνά αποκτούν κυκλικές απολήξεις και οι οποίοι πλαισιώνουν τα έρκερ, όταν αυτά βρίσκονται στο μέσο της όψης του κτιρίου.\nΌταν λοιπόν ο προσεκτικός παρατηρητής της αρχής του κειμένου συναντά αυτά τα κτίσματα, είναι εύκολο να ταυτίσει την εποχή στην οποία κατασκευάστηκαν, ακόμη και αν αργότερα υπέστησαν επεμβάσεις, είτε με την προσθήκη ορόφων είτε άλλης μορφής.\n Γιώργος Π. Λάββας, 19ος – 20ος Αιώνας. Σύντομη ιστορία της αρχιτεκτονικής, University Studio Press, Θεσσαλονίκη 1986, σελ. 148. Ανάμεσα στα έργα της ωριμότητας του Gropius συγκαταλέγεται η Πρεσβεία των Η.Π.Α. στην Αθήνα.\n Γιώργος Π. Λάββας, οπ.α., σελ. 150.\n Νόμος 3741/1929, περί της ιδιοκτησίας κατ’ ορόφους, ΦΕΚ 4Α/9-1-1929.\n ΦΕΚ 155Α/ 22-4-1929, διάταγμα περί γενικού οικοδομικού κανονισμού του Κράτους.\n Δημήτρης Φιλιππίδης, Νεοελληνική αρχιτεκτονική, εκδοτικός οίκος «Μέλισσα», Αθήνα 1984, σελ, 205\n Δημήτρης Φιλιππίδης, οπ. α., σελ. 229\n Γενικός οικοδομικός κανονισμός (ΓΟΚ) 1929, άρθρο 95, Κεκαλυμμένοι (κλειστοί) εξώσται\nFrampton, Kenneth, Μοντέρνα Αρχιτεκτονική. Ιστορία και Κριτική, εκδόσεις Θεμέλιο, Αθήνα 1987\nΛάββας, Γιώργος Π., 19ος – 20ος Αιώνας. Σύντομη ιστορία της αρχιτεκτονικής, University Studio Press, Θεσσαλονίκη 1986\nΦιλιππίδης, Δημήτρης, Νεοελληνική αρχιτεκτονική, εκδοτικός οίκος «Μέλισσα», Αθήνα 1984\nκαθώς και τα νομοθετήματα που αναφέρθηκαν ανωτέρω\nΝηολογήθηκε από Stefanos Milesis στις 9/24/2018 02:27:00 μ.μ. Δεν υπάρχουν σχόλια:\nΚΑΤΑΧΩΡΗΘΗΚΕ ΣΤΟ ΒΙΒΛΙΟ ΚΑΤΑΣΤΡΩΜΑΤΟΣ ΑΡΧΙΤΕΚΤΟΝΙΚΗ 1930, ΔΕΚΑΕΤΙΑ '30, ΜΕΣΟΠΟΛΕΜΟΣ ΠΕΙΡΑΙΑ, ΣΠΙΤΙΑ 1930, ΣΠΙΤΙΑ ΜΕΣΟΠΟΛΕΜΟΥ, Στέφανος Μίλεσης\nΟ Μαρκόνι με τη σύζυγό του κατά τη στιγμή της αποβίβασης στην πειραϊκή προκυμαία\nΣτις 18 Σεπτεμβρίου του 1932 στις τέσσερις το απόγευμα ένα μικρό κάτασπρο σκάφος εισέρχεται στο λιμάνι του Πειραιά. Το πλοίο αυτό τραβά αμέσως την προσοχή των εργαζομένων και των περαστικών από τις πειραϊκές προκυμαίες, καθώς διαθέτει υπέρμετρα γυαλισμένους μπρούτζους, τα πάντα είναι καθαρά, στην κυριολεξία αστράφτουν, ενώ στη πρύμνη του κυματίζει μια τεράστια ιταλική σημαία. Στο κατάρτι του φέρει υψωμένα τα σήματα του Βασιλικού ναυτικού κλαμπ της Ιταλίας.\nΞεχωρίζουν από μακριά τα χρυσά γράμματα του ονόματός του που αναγράφουν "Elettra" δηλαδή "Ηλέκτρα" στα ελληνικά. Δεν υπάρχει καμία αμφιβολία ότι πρόκειται το πλοίο - εργαστήριο ή "πλοίο - θαύμα" όπως το έχουν χαρακτηρίσει, του μεγάλου Ιταλού εφευρέτη Γουλιέλμου Μαρκόνι ο οποίος ετοιμαζόταν προς αποβίβαση.\nΠραγματικά λίγα λεπτά αργότερα και αφού το "Ηλέκτρα" έδεσε, εμφανίστηκε στην αποβάθρα του πειραϊκού λιμανιού, ο Μαρκόνι μαζί με τη σύζυγό του μαρκησία Χριστίνα Μαρκόνι. Στην προβλήτα τους περίμενε ο Ιταλός Πρεσβευτής καθώς και δημοσιογράφοι που είχαν ειδοποιηθεί για την άφιξή του.\nΤο ταξίδι αυτό του "Ηλέκτρα" είχε να κάνει περισσότερο με αναψυχή και λιγότερο με τα γνωστά πειράματα τα οποία ο Μαρκόνι επιχειρούσε πολλές φορές μέσα από το σκάφος του.\nΤο "Ηλέκτρα" κατέπλευσε στον Πειραιά ερχόμενο από την Κέρκυρα και είχε ως προορισμό για τη συνέχεια το γύρο της Ανατολικής Μεσογείου. Έτσι υπήρχαν μεγάλες πιθανότητες το πλοίο να "πιάσει" ξανά Πειραιά κατά την επιστροφή. Ο Μαρκόνι ψηλός, ξυρισμένος, κομψός, άψογα ντυμένος με ακριβά ρούχα πολυτελείας, σαν κι αυτά που συνηθίζουν να φορούν στις ναυτικές λέσχες όλου του κόσμου έμοιαζε περισσότερο με άνδρα "μπον βιβέρ" και λιγότερο με εφευρέτη στον οποίο ο κόσμος χρωστά πολλά στο δρόμο της εξέλιξης.\nΗ θαλαμηγός "Ηλέκτρα" του Μαρκόνι διέθετε πλήρως εξοπλισμένο εργαστήριο πειραμάτων που είχε εγκατασταθεί σε διασκευές που είχαν γίνει στην Βρετανία και στην Αμερική.\nΟ μύθος γύρω από το όνομά του την εποχή που ο Μαρκόνι έφτασε στον Πειραιά ήταν μεγάλος καθώς ό,τι έκανε προκαλούσε εντυπωσιασμό, ωστόσο φρόντιζε προηγουμένως να προβάλλεται κατάλληλα και από τα μέσα της εποχής, όπως όταν από τη Γένοβα άναψε τα δημόσια φώτα του Σίδνεϊ. Το πείραμα αυτό είχε γίνει επ΄ ευκαιρία των εγκαινίων της Ηλεκτροτεχνικής Έκθεσης του Σίδνεϊ όπου από απόσταση 9.700 ναυτικών μιλίων άναψαν οι 3.000 λαμπτήρες της εκθέσεως.\nΔύο μόλις ημέρες πριν την εμφάνισή του στον Πειραιά ο Μαρκόνι σε συνέντευξή του σε ιταλική εφημερίδα είχε δηλώσει ότι σύντομα ο άνθρωπος χρησιμοποιώντας τη ραδιοτηλεγραφία θα μπορούσε να επικοινωνήσει με τον Άρη!\n"Όταν δεχθούμε την προϋπόθεση ότι μερικοί πλανήτες κατοικούνται από όντα τα οποία είναι προικισμένα με μια ευφυΐα ανάλογη προς την ευφυΐα των κατοίκων της γης, τίποτε δεν μας εμποδίζει, κατά τη γνώμη μου να επικοινωνήσουμε αργά ή γρήγορα με ένα ειδικό ραδιοτηλεγραφικό μηχάνημα με τους κατοίκους των πλανητών αυτών".\nΗ δήλωση του Μαρκόνι είχε δημοσιευτεί στις ελληνικές εφημερίδες και είχε εξάψει τη φαντασία των αναγνωστών, αυξάνοντας έτσι την ανάγκη να δουν και να γνωρίσουν από κοντά τον μεγάλο εφευρέτη\n(εφημερίδα "Ακρόπολις" φ. 16 Σεπτεμβρίου 1932, σελ. 3).\nΣε ερώτηση για το αν θα έκανε ο Μαρκόνι κάποιο πείραμα κατά την παραμονή του στην Ελλάδα, αντί αυτού απάντησε ο Ιταλός Πρεσβευτής που είπε\n- "θα ήταν ωραίο αν άναβε τα φώτα του Παρθενώνα από τη Ρώμη".\nΟ Μαρκόνι επί του εργαστηρίου του πλοίου "Elettra" δύο χρόνια νωρίτερα (το 1930)\nΟ Μαρκόνι δίπλα του χαμογέλασε σύμφωνος με την ιδέα δίνοντας μάλιστα υπόσχεση ότι θα τη μελετήσει αν και ο "Παρθενώνας είναι τόσο ωραίος, λάμπει από μόνος του, δεν έχει ανάγκη να λάβει φως από αλλού".\nΩστόσο στη συνέχεια πρόσθεσε ότι από τον Πειραιά θα κάνει ένα μικρό πείραμα, όταν θα προσπαθήσει να συνδεθεί από το σκάφος του τηλεφωνικά με τη μικρή πόλη Σάλιτσε του Πεδεμοντίου. Εκεί παραθέριζε η πεθερά του με την οποία η σύζυγός του επιθυμούσε να συνομιλήσει. Η σύνδεση αυτή εξήγησε ο Μαρκόνι, θα γινόταν ραδιοφωνικά μέχρι το Τορίνο όπου από εκεί θα συνδεόταν τηλεφωνικά με το σπίτι της πεθεράς του.\nΤην εποχή που ο Μαρκόνι έφτασε στον Πειραιά το καθεστώς του Μουσολίνι είχε φροντίσει να συνδέσει το όνομά του και τη φήμη του με το φασιστικό κόμμα και τη διαρκή προπαγάνδα που αυτό ασκούσε στο λαό. Και παρότι ο Μαρκόνι είχε δηλώσει πως δεν ήταν συνδεδεμένος με τον φασισμό, τον κόσμο που είχε συγκεντρωθεί στην πειραϊκή προβλήτα τον χαιρέτισε φεύγοντας, με το στυλ που τότε καλείτο "alla romana", που δεν ήταν άλλος παρά ο γνωστός φασιστικός χαιρετισμό που ο Μουσολίνι καθιέρωσε. Ο Μαρκόνι εξάλλου στο δεύτερο γάμο του το 1927 είχε για κουμπάρο τον ίδιο τον Μουσολίνι, ενώ ήταν μέλος του ιταλικού φασιστικού κόμματος.\nΤο πλοίο "Elettra" στον Πειραιά\nΦυσικά η πρώτη επίσκεψη του Μαρκόνι στην Αθήνα ήταν το Casa Di Italia στην οδό Πατησίων όπου είχε συγκεντρωθεί ολόκληρη η ιταλική παροικία της Αθήνας για να τον συναντήσει. Στη συνέχεια επισκέφθηκε πολλά μουσεία και αρχαιολογικούς τόπους.\nΣτις 19 Σεπτεμβρίου ο Μαρκόνι από το πλοίο "Ηλέκτρα" επιχείρησε πραγματικά τη σύνδεση που είχε προαναγγείλει την προηγούμενη ημέρα η οποία έγινε επιτυχώς. Η σύζυγος του Μαρκόνι μίλησε με την μητέρα της από τον Πειραιά με την πόλη Σάλιτσε στο Πεδεμόντιο. Αργότερα η θαλαμηγός απέπλευσε από τον Πειραιά με προορισμό τη Ρόδο.\nΝηολογήθηκε από Stefanos Milesis στις 9/21/2018 08:03:00 π.μ. Δεν υπάρχουν σχόλια:\nΚΑΤΑΧΩΡΗΘΗΚΕ ΣΤΟ ΒΙΒΛΙΟ ΚΑΤΑΣΤΡΩΜΑΤΟΣ 1932, άφιξη Μαρκόνι στον Πειραιά, Μαρκόνι στον Πειραιά, ο εφευρέτης Μαρκόνι, Στέφανος Μίλεσης, Elettra στον Πειραιά\nΗ Στοά Θεολόγου που αναπτύσσεται μεταξύ των οδών Αγίου Κωνσταντίνου και Τσαμαδού\nΣτην αρχαιότητα οι στοές του πειραϊκού λιμένα χρησιμοποιούνταν ως αποθήκες προφύλαξης και έκθεσης των προς πώληση εμπορευμάτων. Κοσμούσαν τις προκυμαίες του εμπορικού λιμένα με γνωστότερη όλων των στοών τη Μακρά Στοά.\nΣτο σύγχρονο Πειραιά οι στοές που δημιουργήθηκαν είχαν διαφορετική χρήση. Τις συναντούμε κύρια στο εμπορικό τμήμα της πόλης, δηλαδή στο κέντρο και κατά μήκος του εμπορικού λιμένα, και αποτελούν μικρούς αυτοτελείς χώρους που εξασφαλίζουν στους εμπόρους συνεχή ροή κόσμου, καθώς βρίσκονται σε πολυσύχναστα σημεία.\nΗ ιδιωτικότητα και η ατομική πρωτοβουλία που αναπτυσσόταν σε κάθε επαγγελματία της στοάς εξασφαλιζόταν από την αυτοτέλεια του χώρου του, ενώ προβαλλόταν ταυτόχρονα ο δημόσιος χαρακτήρας της προσφοράς του από τη διακίνηση του κόσμου μέσα στη στοά.\nΠάνω από τις στοές έδρευαν πλήθος γραφείων εμπόρων, δικηγόρων, λογιστών, συμβολαιογράφων, ασφαλιστών και άλλων ειδικοτήτων, των οποίων η εργασία απαιτούσε την ύπαρξη γραφειακής εγκατάστασης. Τόσο οι χώροι των γραφείων πάνω στα μέγαρα, όσο και οι χώροι εντός της στοάς απαιτούσαν την ύπαρξη ενός καφενείου το οποίο συνήθως κατά βάση βρισκόταν εντός της στοάς. Δέσποζε με την παρουσία του όσο μικρό μέγεθος κι αν είχε.\nΕντός των στοών συσσωρευόταν ένα ετερόκλιτο πλήθος ανθρώπων, με διαφορετικά ενδιαφέροντα. Πάνω στο μέγαρο τα δικηγορικά γραφεία και οι ναυτιλιακές εταιρείες και ακριβώς από κάτω στο ισόγειο, εντός της στοάς, καταστήματα ενδυμάτων και υποδημάτων, μικρές βιτρίνες εμπορευμάτων με οτιδήποτε μπορεί να φανταστεί κανείς και φυσικά το κέντρο ζωής της στοάς, που ήταν το παραδοσιακό καφενείο που τα μεσημέρια έσβηνε πρόχειρα την πείνα των υπαλλήλων των γραφείων σερβίροντας κουλούρια, σάντουιτς και αργότερα τοστ, ενώ τα πρωινά δεχόταν παραγγελίες που εκτελούσε άμεσα ο υπάλληλος με το δίσκο στο χέρι, σερβίροντας απευθείας τους παραγγελιοδόχους και τους επισκέπτες στα γραφεία τους. Ουσιαστικά τα καφενεία των στοών και των μεγάρων υπήρξαν οι πρώτες επιχειρήσεις στην Ελλάδα που εφάρμοσαν τη διανομή φαγητών, ποτών και αναψυκτικών στα γραφεία τα πρώτα δηλαδή deliveries.\nΗ Στοά Γιαννακόπουλου, παράλληλη με την Θεολόγου (Απλώνεται μεταξύ των οδών Τσαμαδού και Αγίου Κωνσταντίνου)\nΣτις στοές λάμβαναν χώρα καθημερινώς, πλήθος συναλλαγών και το αλισβερίσι διαρκούσε όσο υπήρχαν άνθρωποι να εργάζονται εντός αυτών. Οι στοές ήταν επώνυμες, έφεραν δηλαδή οι περισσότερες ένα όνομα, συνήθως του οικοπεδούχου, του κατασκευαστή του μεγάρου ή εκείνου του οποίου η επιχείρηση καταλάμβανε σχεδόν το σύνολο του κτηρίου. Όταν αυτό δεν συνέβαινε λάμβαναν ως όνομα τη διεύθυνσή τους. Παράδειγμα η Στοά Κολοκοτρώνη 68.\nΣτοά Κολοκοτρώνη 68\nΟ Πειραιάς ως χώρος εμπορίου και συναλλαγών δεν θα μπορούσε να μην διαθέτει πλήθος στοών, απλωμένες σε όλο το μήκος του εμπορικού του λιμένα και γύρω από την Πλατεία Κοραή. Δεν συναντούμε στοές στην Πειραϊκή, Καλλίπολη, Χατζηκυριάκειο, Πηγάδα, Φρεαττύδα, Πασαλιμάνι, Καστέλλα, Μικρολίμανο κ.α. Οι Στοές ήταν κέντρα εμπορικών συναλλαγών και ως τέτοια αναπτύσσονταν πέριξ του εμπορικού λιμένα. Επίσης ήταν κέντρα τεχνιτών κάθε είδους. Τσαγκάρηδες, ραφτάδες, ρολογάδες αλλά και αγορά χρυσού, ρολογιών και πολύτιμων λίθων, σύμφωνα με τις απαιτήσεις της σημερινής εποχής.\nΣτην άκρη του Πειραϊκού λιμανιού προς την "Παγόδα", η πρώτη στοά που συναντά κάποιος είναι στην Ακτή Μιαούλη 85 με είσοδο και από οδό Φλέσσα 2.\nΣτην Ακτή Μιαούλη 81 βρίσκεται η Στοά Λούμου με το χαρακτηριστικό καφενείο να κυριαρχεί εντός αυτής.\nΕπόμενη στοά στην Ακτή Μιαούλη 35 - 39 και αμέσως μετά η Στοά του Μεγάρου ΤΑΝΠΥ (Μέγαρο Ταμείου Ασφαλίσεων Ναυτικών Πρακτόρων και Υπαλλήλων).\nΗ στοά του Μεγάρου ΤΑΝΠΥ αποτελεί γέφυρα επικοινωνίας μεταξύ της παραλιακής και της οδού Φίλωνος.\nΣτοά Μεγάρου ΤΑΝΠΥ\nΔίπλα στον Άγιο Σπυρίδωνα βρίσκεται η Στοά Σπύρου Δουρούτη, προσφάτως ανακαινισμένη. Ενώνει την Ακτή Μιαούλη με τη μικρή οδό Αγίου Σπυρίδωνα.\nΗ Στοά της Ακτής Μιαούλη 11 οδηγεί επίσης στο μικρό αλλοτινό "γιαχνί σοκάκι", την οδό Αγίου Σπυρίδωνα. Ακριβώς δίπλα της βρίσκεται μια από τις παλαιότερες στοές στον Πειραιά, η στοά Ακτής Μιαούλη 7-9. Κι αυτή η στοά οδηγεί επίσης στην μικρή οδό που προσφάτως πεζοδρομήθηκε και είναι γνωστή και ως Στοά Καραγιανίδη από το ομώνυμο γραφείο Ταξιδίων που βρίσκεται στην είσοδο της στοάς από την παραλιακή της πλευρά.\nΗ Στοά της Ακτής Μιαούλη 7-9, με την στοά της Ακτής Μιαούλη 11 και την Στοά Δουρούτη είναι μεταξύ τους παράλληλες στο ίδιο οικοδομικό τετράγωνο ανάμεσα στην οδό Πουρή και στην Μπουμπουλίνας.\nΈνα από τα παλαιότερα γραφεία ταξιδίων είναι του Καραγιανίδη επί της Ακτής Μιαούλη στην είσοδο της στοάς.\nΜια άλλη στοά που είναι γνωστή βρίσκεται πάνω από την Ακτή Μιαούλη, στην οδό Φίλωνος 53, πίσω ακριβώς από τον Θεμιστόκλειο (Τινάνειο) κήπο. Είναι γνωστή από τη χαρακτηριστική κούκλα τσαγκάρη στην είσοδό της που διαφημίζει κατάστημα "Τακούνι" που αφορά βεβαίως στις επισκευές παπουτσιών. Η στοά της οδού Φίλωνος 53 μας οδηγεί στην οδό Νοταρά.\nΕντός της στοάς της οδού Φίλωνος 53, πάνω ακριβώς από τον Τινάνειο Κήπο\nσυναντά κάποιος μια θυρίδα άλλης εποχής. Από ένα μόνο παράθυρο ο κόσμος προμηθευόταν εισιτήρια, αιτήσεις, αναψυκτικά, κουπόνια στάθμευσης και δηλώσεις.\nΕντός αυτής της στοάς βρίσκεται ένα από τα παλαιότερα καταστήματα τεχνιτών επισκευής ρολογιών που λειτουργεί από το 1968. Πρόκειται για τον ωρολογοποιό Χιώτη. Σήμερα το κατάστημα το λειτουργεί ο εγγονός του αφού πρώτα πέρασε από το κατάστημα και ο πατέρας του. Τρεις γενιές από τον παππού έως τον εγγονό στην υπηρεσία των ρολογιών.\nΩρολογοποιός Χιώτης από το 1968\nΠερίπου συνέχεια αυτής της στοάς είναι η επόμενη που ενώνει τη Νοταρά με την Κολοκοτρώνη και που χρησιμοποιούν συχνά τα μέλη της Φιλολογικής Στέγης σήμερα όταν από την παραλία, την Ακτή Μιαούλη, θέλουν να "κόψουν" δρόμο για τα νέα γραφεία της στην οδό Κολοκοτρώνη 75.\nΣτο κέντρο της πόλης πέριξ της Πλατείας Κοραή, ανάμεσα στο Δημοτικό θέατρο Πειραιά και στο Ναό Αγίων Κωνσταντίνου και Ελένης, βρίσκονται δύο επίσης στοές παράλληλες μεταξύ τους. Η Στοά Γιαννακόπουλου και η Στοά Θεολόγου, που αμφότερες ενώνουν τη μικρή οδό Αγίου Κωνσταντίνου με την οδό Τσαμαδού.\nΩς στοές συνήθως εννοούνται οι ειδικά διαμορφωμένοι διάδρομοι που ο μηχανικός σχεδίασε στο ισόγειο του οικοδομήματος προκειμένου να εξασφαλίσει είσοδο και από τις δύο πλευρές του. Όμως ως στοές θεωρούνται σήμερα και κάθε εσοχή μεγάρου, που έχει εμπορική χρήση\nέστω κι αν δεν οδηγεί στον πίσω δρόμο του οικοδομήματος. Γνωστή "στοά" είναι και του ιστορικού καταστήματος νυφικών και βαπτιστικών Μαρί Μπέλ, γνωστού από τα νυφικά που έραβε δωρεάν για τα κορίτσια που τελούσαν ομαδικούς γάμους.\nΘαμώνες στα καφενεία των Στοών δεν ήταν μόνο οι "ένοικοι" γύρω από τη στοά, αλλά και πελάτες των γραφείων που είτε πριν τη συνάντηση είτε ύστερα από αυτήν έπιναν τον καφέ της συνεννόησης. Συνταξιούχοι που κάποτε εργάστηκαν στα γραφεία ή τα καταστήματα των στοών, συνέχιζαν ακόμα και συχνάζουν σε αυτές αναπνέοντας τον αέρα τους. Οι στοές αποτελούσαν και σημεία προσφοράς εργασίας ναυτικών. Ναυτικοί πράκτορες και γραφεία ασχολούνταν ειδικώς με τις ναυτολογήσεις, ενώ τα παλαιότερα ακόμα χρόνια με τη διεκπεραίωση εγγράφων και διαβατηρίων με σκοπό τη μετανάστευση.\nΣτην οδό Κολοκοτρώνη υπάρχει επίσης μια στοά με ονοματεπώνυμο. Πρόκειται για τη Στοά Νικολάου Κανάκη.\nΟι περισσότερες στοές σήμερα στον Πειραιά, παρουσιάζουν μορφή εγκατάλειψης με ελάχιστα καταστήματα να λειτουργούν εντός αυτών. Οι περιζήτητες εμπορικές στοές του Πειραιά της ναυτιλίας και του εμπορίου της δεκαετίας του 1960, αργοπεθαίνουν σήμερα καθώς δεν υπάρχει ένα συγκεκριμένο σχέδιο αξιοποίησής τους.\nΝηολογήθηκε από Stefanos Milesis στις 9/19/2018 04:48:00 μ.μ. Δεν υπάρχουν σχόλια:\nΚΑΤΑΧΩΡΗΘΗΚΕ ΣΤΟ ΒΙΒΛΙΟ ΚΑΤΑΣΤΡΩΜΑΤΟΣ Στέφανος Μίλεσης, Στοά, Στοά Πειραιά, Στοές, Στοές εμπορίου, Στοές Πειραιά\nΝηολογήθηκε από Stefanos Milesis στις 9/17/2018 09:57:00 π.μ. Δεν υπάρχουν σχόλια:


Περίληψη: Η Ντιλάρα έχει βρει στο πρόσωπο του Ραχμί έναν απρόσμενο σύμμαχο. Ο πατέρας του Τζιχάν θέλει να τη βοηθήσει να πάρει τη Χαζάλ να ζήσει μαζί τους. Η Τζανσού, εντωμεταξύ, νομίζει ότι δεν τη θέλει καμία από τις δυο της μητέρες. Ο Τζιχάν προσπαθεί να καθησυχάσει τους φόβους της. Η ένταση ανάμεσα στον ίδιο και την Ντιλάρα συνεχίζεται αμείωτη. Ο δικηγόρος του Τζιχάν προσπαθεί να τον αποτρέψει από το να προχωρήσει με το διαζύγιο και τον προειδοποιεί ότι τον περιμένει μια δύσκολη μάχη… Ο Τζιχάν όμως, ξέρει σε ποια ανήκει η καρδιά του. ‘Οταν ξανασυναντιούνται με την Γκιουλσερέν, της εξομολογείται τα αισθήματά του κι εκείνη πλέον δεν μπορεί να αποκρύψει ότι νιώθει το ίδιο. Η Χαζάλ ξιπάζεται στους συμμαθητές της ότι έχει πλούσιους γονείς και τους αποκαλύπτει ποιος είναι ο πραγματικός της πατέρας. Για να την πιστέψουν, αναλαμβάνει μια πρωτοβουλία που δεν έχει το αποτέλεσμα που περίμενε. Τότε, για να τραβήξει την προσοχή των ζάπλουτων γονιών της, προβαίνει σε μια πράξη απελπισίας με απρόβλεπτες συνέπειες…


Μπάμιες στον φούρνο - Καραπετάκου Στέλλα\nΜια βόλτα από το περιβόλι του μπαμπά πολύ νωρίς το πρωί, πάντα είναι μια υπέροχη εμπειρία. Μαζέψαμε πολλά λαχανικά, ντομάτες πιπεριές μελιτζάνες κλπ. Κοντοστάθηκα στις μπάμιες. Η αλήθεια δεν είχα δει από κοντά πως μαζεύονται οι μπάμιες. Παρατηρούσα το φυτό…έμοιαζε με μπαμπακιά! Έχει σκληρό κοτσάνι, και τα φύλλα της είναι πλατιά με χνούδι επάνω. Είχα συνηθίσει τις κομμένες που παίρναμε στην λαϊκή ή τις κατεψυγμένες ! Βρε μπαμπά, λίγο μεγάλες δεν είναι? Ρωτάω. Όχι μου λέει, είναι στο σωστό μέγεθος τρυφερές, και μαλακές. Κοίτα το σκουφάκι τους!!έντονο πράσινο!! Ανά δυο μέρες τις κοιτάμε και τις μαζεύουμε είπε. Δεν πρέπει να περάσουν τα 2-3 εκατοστά. Γιατί τότε σποριάζουν και γίνονται ξυλώδης. Τις έβαλε σε μια λεκανίτσα , διάλεξε και τις πιο ώριμες ντομάτες, μπόλικο μαϊντανό, και μου τις έδωσε. Πάμε τώρα να κάτσουμε στην βεράντα, κάτω από την μουριά, να τις καθαρίσουμε. Φτιάχνω καφέ, παίρνω σακουλίτσα, μικρό μαχαιράκι, και στρώνομε στο καθάρισμα, ενώ ο μπαμπάς τον βλέπω που τριγυρνάει να μαζέψει ξύλα για τον φούρνο ,και να μου φέρει το ταψάκι που θα τις βάλω για να τις λιάσω στο ταρατσάκι….\n500 γρ μπάμιες\n2 σκ σκόρδο σε φέτες\n50 γρ ελαιόλαδο για την αρχή +50γρ για το υπόλοιπο μαγειρέματος\n1 κ σ ζάχαρη(προαιρετικά)\n1 ματ μαϊντανός ψιλοκομμένος\nΜε ένα μικρό μαχαιράκι καθαρίζουμε το σκουφάκια απο τις μπάμιες γύρω γύρω με προσοχή να μην φτάσουμε στο σώμα τις μπάμιας. Το κόψιμο γίνετε κωνικά. Στην συνέχεια τις πλένουμε τις στραγγίζουμε και τις βάζουμε σε ένα ταψάκι και τις ανακατεύουμε με αλάτι και ξύδι. Στην συνέχεια τις τοποθετούμε κάτω από τον δυνατό ήλιο για καμιά με δύο ώρες. Αυτό το κάνουμε για να θωρακιστούν έτσι ώστε να μην τρέξει το υγρό τους αλλά και για να γίνουν πιο τραγανές στο μαγείρεμα.\nΣτην συνέχεια τις ξεπλένουμε και σε μια πλασωτέ κατσαρόλα ζεσταίνουμε το ελαιόλαδο. Ρίχνουμε τις μπάμιες και τις σοτάρουμε για 5 λεπτά χωρίς να τις ανακατεύουμε ,αλλά με το ανακινούμε την κατσαρόλα από τα χερούλια. Στην συνέχεια προσθέτουμε τον πελτέ ,το κρεμμύδι, έπειτα το σκόρδο. Στην συνέχεια ρίχνουμε την ντομάτα (κρατάμε το 1/3 της τριμμένης ντομάτας για τον φούρνο),την ζάχαρη(εάν θέλει) αλατοπίπερο. Εάν χρησιμοποιήσετε ντομάτα κονκασέ θα χρειαστείτε να προσθέσετε λίγο νερό. Εάν χρησιμοποιήσετε φρέσκια επειδή έχει πολλά υγρά δεν θα χρειαστείτε νερό, ούτε και ζάχαρη γιατί οι φρέσκιες είναι γλυκές από μόνες τους.\nΑφήνουμε να πάρουν μια βράση για 5-8 λεπτά, και ανοίγουμε τον φούρνο να προθερμαθεί. Στην συνέχεια τοποθετούμε τις μπάμιες στη γάστρα (εγώ προσπαθώ να τις αραδιάζω όμορφα με την βοήθεια μιας σπάτουλας),στην συνέχεια ρίχνω την υπόλοιπη ντομάτα από πάνω, τις πατατούλες και τα καρότα, και τα μυρωδικά και ελαιόλαδο. Σκεπάζουμε την γάστρα και ψήνουμε σε δυνατό φούρνο(γύρω στους 200ο)για μισή ωρίτσα. Στην συνέχεια ξεσκεπάζω την γάστρα και ψήνω άλλα 10 λεπτά για να καραμελώσει η σάλτσα.\nΣερβίρουμε με φετούλα απαραιτήτως ,φρυγανισμένο ψωμάκι, και κρασάκι!\nλαδερό, μπάμιες, Συνταγές\nθαλασσινά vegan μανιτάρια σαλάτες όσπρια κρέας λαχανικά κοτόπουλο ζυμαρικά τυρί σούπες σαλάτα Συνταγές νηστίσιμο ζύμες γλυκά


GM RENT A CAR , ΤΣΑΛΗΣ ΧΤΗΣΤΟΣ\nΗ εταιρία μας δραστηριοποιείται στο χώρο ενοικίασης αυτοκινήτων στον νομό Θεσσαλονίκης. Η GM RENT A CAR έχει σκοπό την άμεση εξυπηρέτηση σας και παράδοση του αυτοκινήτου σας στο αεροδρόμιο, λιμάνι, κτελ ή στο ξενοδοχείο σας ( εντός Θεσσαλονίκης ) Απευθυνθείτε σε εμάς για γρήγορη εξυπηρέτηση.\nΗ Εταιρία GM είναι μια δυναμική εταιρία ενοικιάσεων αυτοκινήτων στην Ελλάδα.\nΜε την GM η περιήγησή σας γίνεται μία αξέχαστη και ανεπανάληπτη εμπειρία.\n14ο ΧΛΜ. ΘΕΣΣΑΛΟΝΙΚΗΣ - ΜΟΥΔΑΝΙΩΝ, ΘΕΡΜΗ, 56334, ΘΕΣΣΑΛΟΝΙΚΗΣ\nGM RENT A CAR - ΕΝΟΙΚΙΑΣΕΙΣ ΑΥΤΟΚΙΝΗΤΩΝ,\nΕΝΟΙΚΙΑΣΕΙΣ ΑΥΤΟΚΙΝΗΤΩΝ ΘΕΡΜΗ ΘΕΣΣΑΛΟΝΙΚΗΣ\nΕπικοινωνία με την εταιρεία Επιλογή επαφής ΤΣΑΛΗΣ ΧΡΗΣΤΟΣ


Αναβαθμίζει Eurobank και Εθνική η BofA :: Focusbank\nΟι δύο τράπεζες θα δρέψουν τους καρπούς των αναδιαρθρώσεων δανείων που έκαναν τα προηγούμενα δύο χρόνια, εκτιμά ο οίκος. Ποια είναι τα μεγάλα βαρίδια για τον κλάδο και πώς θα λειτουργήσουν οι κινήσεις μείωσης των μη εξυπηρετούμενων ανοιγμάτων .\nΗ BofA πιστεύει ότι η μείωση των κόκκινων δανείων πιθανότατα θα είναι ακριβή για τιςAlpha Bank ΑΛΦΑ 0,00% και Πειραιώς, αλλά για διαφορετικούς λόγους. Η δεύτερη έκανε αξιέπαινες προσπάθειες αναδιαρθρώσεων, όπως η μείωση του spread στα εταιρικά δάνεια, και συγκεντρώνει τις υψηλότερες αποπληρωμές μεταξύ των ελληνικών τραπεζών. Ο οίκος όμως υποστηρίζει ότι υπάρχει επίμονα υψηλή ροή από εισροές απομειούμενων δανείων που δεν δείχνει σημάδια ανακοπής και η οποία θα μπορούσε να είναι κοστοβόρα, δεδομένων των επιθετικών στόχων μείωσης των κόκκινων δανείων στη διετία 2018/19.


Βρεθήκαμε στον πολυχώρο “Black Box Methodia”, για να παρακολουθήσουμε την παράσταση «Συνοικία… ο έρωτας» σε κείμενο και σκηνοθεσία Νίκου Παναγιωτούνη - kallitexnes.gr\nΟ Νίκος Παναγιωτούνης, επενδύοντας σε ένα πανέμορφο, πολύχρωμο ποτ πουρί κειμένων του, οργάνωσε με αντίστοιχο τρόπο και τη σκηνοθεσία της παράστασης αυτής. Κάθε κείμενο και μελωδία, μια διαφορετική μικρή ,καθημερινή ιστορία αγάπης. Καταστάσεις που τις έχουμε δει ή βιώσει και οι ίδιοι, δοσμένες όμως με αφάνταστα ζωντανό, ποιητικό, σχεδόν χορευτικό τρόπο. Oι τρεις μας ερμηνευτές, η Αναστασία Μαλανφρενιώτη, η Ιωάννα Δαρμή και ο Νίκος Παπαγιάννης, κατόρθωσαν με εκπληκτικό τρόπο να μεταπηδήσουν από κείμενο σε κείμενο, αλλάζοντας σαν χαμαιλέοντες στυλ και διάθεση, κίνηση και θεατρικό ύφος, ήχους και νότες!\nΟι kallitexnes.gr βρέθηκαν στον πολυχώρο “Black Box Methodia”, για να παρακολουθήσουν την παράσταση «Συνοικία… ο έρωτας» σε κείμενο και σκηνοθεσία Νίκου Παναγιωτούνη.\nΒράδυ Κυριακής, και τα βήματα οδηγούν στην καλλιτεχνική συνοικία του Βοτανικού. Μια ήσυχη γειτονιά που παραδόξως βρίσκεται ανάμεσα σε δύο πολύβουους δρόμους και φιλοξενεί στα σοκάκια της διάσπαρτα φωτεινά μπαράκια κι εστιατόρια που μαζεύουν κάθε βράδυ σα μελίσσι τους νέους. Μια τέτοια φωτεινή τοποθεσία είναι και το Black Box… Καθώς μπήκαμε στον μοντέρνο και φιλόξενο χώρο του για να παρακολουθήσουμε τη “Συνοικία..ο έρωτας”, μας συνεπήραν οι πρώτες νότες της παράστασης. Μιας ανοιξιάτικης μουσικοθεατρικής παράστασης αφιερωμένη στον πιο γνώριμο θεό…τον “φτερωτό θεό”, από τα βέλη του οποίου δεν γλιτώνει κανείς!\nMέσα από θεατρικά σκετς και κυρίως πολλά υπέροχα τραγούδια, το θεατρικό αυτό που παίζει από τις 5-26 Μαΐου, υπόσχεται να σας ταξιδέψει σε όλα τα μονοπάτια εκείνου του στοιχείου που κινεί ακόμα και ολάκερο το σύμπαν…του έρωτα!\nΟ έρωτας ,ο αιώνιος έφηβος και Θεός ,που υμνείται από καταβολής κόσμου, σε κείμενο και σκηνοθεσία Νίκου Παναγιωτούνη , αναβιώνει τόσο θεατρικά όσο και μουσικά μέσα από μια σειρά σκετς και τραγουδιών πάνω σε μια σκηνή. Θέματα: πόθος και πάθος, προδοσία, χωρισμός, πειρασμός, μοναξιά, ρομαντισμός, έλλειψη επικοινωνίας, το τέλειο και το ακραίο μαζί..\nΠώς θα μπορούσε άραγε να ονομάσει κάποιος διαφορετικά μια παράσταση που συνδυάζει θέατρο, τραγούδι και μουσική μαζί; Ο ορισμός “μουσικοθεατρική” την καλύπτει σαφώς ως ταυτότητα , αλλά κάπου σε αυτόν, το θέατρο μοιάζει να ακολουθεί τη μουσική. Και δεν είναι έτσι….επειδή σε μια τέτοια παράσταση ενεργούν ταυτόχρονα δύο ισομερείς δυνάμεις…. Ας μου δοθεί η ελευθερία να ονομάσω αυτό που είδα, ένα “καλλιτεχνικό βαριετέ”. Στα γαλλικά, η λέξη variété σημαίνει ποικιλία, και ό,τι είχα τη χαρά να δω στο Black Box Methodia, ήταν ακριβώς αυτό!\nΣ’ αυτή την παράσταση, μαζί με τον πεζό λόγο παντρεύτηκε και δημιούργησε ένα ονειρικό αποτέλεσμα το τραγούδι της Αναστασίας Μαλανδρενιώτη και το πιάνο του Φώτη Λάμαρη. Mέσα από την φανταστική φωνή και παρουσία της ερμηνεύτριάς μας, προσεγγίσαμε μελωδίες και τραγούδια τόσο της ξένης όσο και της ελληνικής μουσικής σκηνής και θυμηθήκαμε, συγκινηθήκαμε και ερωτευτήκαμε ξανά από την αρχή. Αν η μουσική είναι ένα ταξίδι, τότε σε κάθε νότα που ξεκινά να ηχεί, αναγνωρίζουμε το ξεκίνημα του έρωτα και όσο προχωράει το μουσικό κομμάτι, όλο και πιο πολύ φέρνουμε στον νου μας τις προσωπικές μας ιστορίες και στιγμές. Η μελωδία του πιάνου, σύντροφος πιστός, μοιάζει να μας καθοδηγεί όλο και πιο πολύ στα μονοπάτια του έρωτα που μπορεί να πάρει ένα σωρό μορφές…. Αν σε όλο αυτό προσθέσουμε και την ερμηνεία της Ιωάννας Δαρμή και του Νίκου Παπαγιάννη, που με το υποκριτικό τους άστρο έδεσαν με αριστουργηματικό τρόπο το όλο καλλιτεχνικό σύνολο και το πιάνο του Φώτη Λάμαρη, απαραίτητο συμπλήρωμα και σημείο αναφοράς της παράστασης αυτής, τότε έχουμε μπροστά μας τη συνταγή ενός ξεστρατισμένου ονείρου στα μουσικά μονοπάτια της συνοικίας του έρωτα. Μπράβο ειλικρινή στην υπέροχη αυτή ομάδα που μας ταξίδεψε στα πιο ονειρικά μονοπάτια για δύο ώρες! Τους ευχόμαστε μια όμορφη καλλιτεχνική πορεία, γεμάτη από επιτυχίες σε κάθε τους βήμα!\nΜπροστά σε ένα τέτοιο πολυθέαμα, κανένας δεν μπορεί να μείνει ασυγκίνητος. Ερωτεύεται τον ίδιο τον έρωτα μέσα από μια μαγική συνάντηση τεσσάρων ταλαντούχων καλλιτεχνών που υπό την καθοδήγηση ενός εμπνευσμένου σκηνοθέτη ,χτίζεται μια παράσταση τόσο ξεχωριστή και γεμάτη από καθετί καλλιτεχνικό. Μουσική, τραγούδι,πρόζα,χορός,κοινώς…μαγεία. Θερμά συγχαρητήρια και μπράβο στην τόσο όμορφη αυτή ιδέα του σκηνοθέτη μας, τόσο ως μορφή κειμένου όσο και ως συνολική απόδοση στη σκηνή. Μακάρι να συνεχίσει να μας προσφέρει και στο μέλλον τόσο όμορφες στιγμές!\nΓια λίγες μόνο Κυριακές, αλλάξτε συνοικία. Ελάτε να ανακαλύψετε μαζί με την υπέροχη αυτή ομάδα την συνοικία του έρωτα, στο Black Box Methodia. Mέσα από κείμενα και μουσική, θα ανακαλύψετε το πιο ευγενές συναίσθημα. Και πού ξέρετε….ίσως σας ανακαλύψει πρώτο αυτό!!!\nΛέξεις Κλειδιά: BLACK BOX METHODIAΙωάννα ΔαρμήΝίκος ΠαναγιωτούνηςΣυνοικία...ο έρωτας\nΕπόμενο άρθρο Παρακολουθήσαμε την παράσταση "Γκέμμα" του Λιαντίνη στο Θέατρο "Βρετάνια" σε σκηνοθεσία Πάνου Αγγελόπουλου\nΠροηγούμενο άρθρο Βρεθήκαμε στο Black Box Methodia για να παρακολουθήσουμε την παράσταση "Γάμος σημαίνει...", σε σενάριο και σκηνοθεσία Θανάση Χλιάρα


Οι Ερwτικές Πρoβλέψεις Νέας Εβδoμάδας! Ξαφνική Eπανασύνδεση «Ξυπνά» NΕΑ Πάθη Σε 5 Ζώδια - ViralNewsgr\nΟ Ιούvιος ΠΡΙΝ Βγει Μας Φέρvει Ταpαχές! Σκληρά Λόγια & Χωρισμοί…\nΟι Ερwτικές Πρoβλέψεις Της Πέμπτης!! Παλιά Ερwτικά Πάθη «ΦΟΥΝΤΩΝΟΥΝ» Αvαμνήσεις Σε…\n17 Περίεργα ‘Πpάγματα’ Πoυ Kάvουν Oι Γυναiκες & «Ανάβoυν» Toυς Άντρες!…\nAυτά Tα Σημάδια Δεiχνουv, O’ τι Tηv Έχει «ΠΑΤΗΣΕΙ» Άγρια Mαζί…\nΓιάvvης Αντετοκούνμπο: Έτσι Tιμώρησε Τον Light ΜΕΤΑ Τον Ξυλοδαρμό Στα #MadVMA22…\nΑρχική Αρχική Οι Ερwτικές Πρoβλέψεις Νέας Εβδoμάδας! Ξαφνική Eπανασύνδεση «Ξυπνά» NΕΑ Πάθη Σε 5...\nΟι Ερwτικές Πρoβλέψεις Νέας Εβδoμάδας! Ξαφνική Eπανασύνδεση «Ξυπνά» NΕΑ Πάθη Σε 5 Ζώδια\nΟι αστρολογικές όψεις της εβδομάδας ίσως να σε βάλουν σε σκέψεις επανασύνδεσης. Η διαίσθηση σου θα είναι έντονη και ξεκάθαρη, θα μπορέσεις να εξηγήσεις τις καταστάσεις με τον σωστό τρόπο, θα είσαι σε θέση να…\nΟι αστρολογικές όψεις της εβδομάδας ίσως να σε βάλουν σε σκέψεις επανασύνδεσης.\nΗ διαίσθηση σου θα είναι έντονη και ξεκάθαρη, θα μπορέσεις να εξηγήσεις τις καταστάσεις με τον σωστό τρόπο, θα είσαι σε θέση να δικαιολογήσεις και να κρίνεις με επιείκεια.\nΔΕΙΤΕ ΕΠΙΣΗΣ> Η Άση Μπήλιου Προειδοποιεί Για Παvσέληνο Του «Χιονιού»: Χαμογελά Η Τύχη Σε Ερwτικά & Χρήμα Για 4 Ζώδια\nΟι εξελίξεις θα οριστούν από την τρόπο που θα κινηθείς, αφού μέσα στο εξαήμερο θα υπάρξει συνάντηση και ευκαιρία επανένωσης…\nΟι προβλέψεις για τα αισθηματικά της εβδομάδας 14 ως 20/2/2022\nΕλεύθεροι. Βγαίνεις από τον επιφανειακό τρόπο σκέψης, θα είσαι σε θέση να κινηθείς σκεπτόμενα και να εστιάσεις στη μελλοντική πορεία των καταστάσεων. Παίρνεις αποφάσεις σχετικά με το μέλλον της προσωπικής σου ζωής, είναι πολύ πιθανόν να στοχεύσεις πλέον στην απόκτηση σταθερού δεσμού. Η εβδομάδα θα σε βοηθήσει να αποκτήσεις ξεκάθαρες επιθυμίες και βλέψεις, πέρνα σε ουσιαστικές ενέργειες.\nΣε σχέση. Ανήσυχη θα είναι η σκέψη σου, η στάση σου ίσως να έχει έντονα συναισθηματικά σκαμπανεβάσματα. Αν προσπαθήσεις να βρεις την εσωτερική σου ισορροπία θα μπορέσεις να ανοιχτείς συναισθηματικά και να βρεις λύσεις. Προσοχή στις εξουσιαστικές σου διαθέσεις, για να μην υπάρξουν ανατροπές απέφυγε την κτητική και κυριαρχική στάση!\nΕλεύθεροι. Θα κάνεις συγκεκριμένες σκέψεις για ένα άτομο που ήδη γνωρίζεις. Είναι πολύ πιθανόν να θελήσεις να ολοκληρώσεις αυτό που έμεινε στη μέση, ωστόσο είναι πολύ πιθανόν να εμφανιστούν αναστολές, συντηρητική θα είναι η στάση σου σε πρακτικό επίπεδο. Σε αναστάτωση θα βρίσκεται ο συναισθηματικός σου κόσμος, προσοχή στις εσωτερικές αντιφάσεις.\nΣε σχέση. Η εβδομάδα θα σε βοηθήσει να απολαύσεις τα θετικά της σχέσης σου, ανάγκη σου θα είναι η σταθερότητα, σοβαρότητα θα υπάρξει στις κουβέντες και στις πράξεις σου. Απέφυγε όσο μπορείς τις απαιτήσεις και τις πιέσεις, εστίασε στα ξεκαθαρίσματα και στη συνεννόηση. Στις συζητήσεις με το ταίρι σου καλό θα είναι να κρατήσεις χαλαρή στάση, προσοχή στις εμμονές.\nΕλεύθεροι. Εσωτερικά ερωτήματα θα κάνουν την εμφάνιση τους, απέφυγε το άγχος και την ψυχολογική πίεση. Αναποφασιστικότητα θα σε διακρίνει, αν θέλεις να αλλάξεις τα δεδομένα σου θα πρέπει να αποφύγεις τις ανισόρροπες ενέργειες, προσπάθησε να περιορίσεις τις αντιφατικές σκέψεις. Σε περίπτωση που υπάρξουν δυσκολίες ή καθυστερήσεις δε θα πρέπει να οδηγηθείς σε σπασμωδικές ενέργειες.\nΣε σχέση. Μέσα στην εβδομάδα η στάση σου θα έχει σκαμπανεβάσματα, συγκαταβατική θα είναι η διάθεση σου, ωστόσο θα αδυνατείς να αποφασίσεις ή να κατασταλάξεις. Θα θελήσεις να αποκαλύψεις και να διαπιστώσεις ωστόσο θα υπάρξει κίνδυνος για εμμονές. Προσοχή στις καχύποπτες ή βιαστικές σκέψεις, καλό θα είναι να λείψουν τα άτοπα συμπεράσματα. Απέφυγε το άγχος, προσπάθησε να ακολουθήσεις μια συγκεκριμένη και ισορροπημένη τακτική!\nΔΕΙΤΕ ΕΠΙΣΗΣ> Hλικιωμέvη Πήγαιvε Σε Κηδείες Αγvώστων Eπi 14 Xρόvια! Τoυς ‘Kόπηκε’ H Avάσα Όταv Eμαθαv Tον Λόγo (Pics)\nΕλεύθεροι. Θετική θα είναι η στάση σου στο θέμα της επανασύνδεσης, τα γεγονότα θα είναι ευνοϊκά. Προσγειωμένη θα είναι η στάση σου, θα είσαι σε θέση να αναθεωρήσεις, πιθανότατα δε θα έχεις διάθεση να ρισκάρεις με αβέβαιες καταστάσεις. Αν η σκέψη σου είναι σταθμευμένη στα παλιά και επιθυμία σου είναι να τα ξαναβρείς με το πρώην ταίρι σου κινήσου συγκαταβατικά. Μέσα στο εξαήμερο θα υπάρξει συνάντηση και ευκαιρία επανένωσης.\nΣε σχέση. Η συγκαταβατική σου στάση θα δημιουργήσει ευνοϊκές συνθήκες για κουβέντες ή αποφάσεις σχετικά με την πορεία του δεσμού σου, ξεκινάς προγραμματισμένα σχέδια. Συνειδητά θα αποφύγεις τον απαισιόδοξο τρόπο σκέψης, η στάση σου θα είναι αισιόδοξη, η εσωτερική ηρεμία που θα νιώσεις θα ενισχύσει τον αισθησιασμό σου.\nΕλεύθεροι. Η σκέψη σου θα σε οδηγήσει σε επαναπροσδιορισμούς. Ο ορθολογισμός σου θα σε βοηθήσει να αλλάξεις στόχους και αποφάσεις, θα καταφέρεις να εναντιωθείς σε αδυναμίες και ανασφάλειες. Θα υπάρξουν ξεκαθαρίσματα, θα καταφέρεις να συνειδητοποιήσεις. Προσπάθησε να απεγκλωβιστείς συναισθηματικά και να προχωρήσεις μπροστά, θα σου δοθεί δυνατότητα να διαγράψεις τα παλιά.\nΣε σχέση. Η εβδομάδα θα ενισχύσει την ανάγκη σου για σταθερότητα, σοβαρότητα αποκτά η στάση σου. Η κτητικότητα σου ίσως να σε οδηγήσει σε παθιασμένες ενέργειες. Έντονη θα είναι η ανάγκη σου να βγεις από αμφιβολίες όμως καλό θα είναι να αποφύγεις τον απαιτητικό τρόπο συμπεριφοράς. Προσπάθησε να σκεφτείς με ορθολογισμό, απέφυγε τα βιαστικά συμπεράσματα, η εβδομάδα θα σε βοηθήσει να κινηθείς στρατηγικά!\nΕλεύθεροι. Επιθυμία σου θα είναι να αλλάξεις, να τερματίσεις, και να ανακτήσεις. Η εβδομάδα θα σε ενισχύσει με οξυδέρκεια και σωστή κρίση, οι αποφάσεις που θα πάρεις δε θα είναι επιπόλαιες. Στο κλείσιμο της εβδομάδας, κλείνεις παλιά αποτυχημένη σχέση, απομακρύνεις πρόσωπο που σου δημιούργησε απογοήτευση. Προσπάθησε να εστιάσεις στην ψυχολογική σου ισορροπία, θα καταφέρεις να αποστασιοποιηθείς συναισθηματικά.\nΣε σχέση. Τερματίζεις τις αιωρούμενες καταστάσεις, θα επικεντρωθείς στα θετικά στοιχεία που σου προσφέρει το ταίρι σου. Περιορίζεις την αυστηρή ή επικριτική στάση, θα καταφέρεις να οριοθετήσεις τις εξάρσεις και την αντιδραστική συμπεριφορά. Η στιγμή ενδείκνυται για αποκαλυπτικές συζητήσεις και για λύσιμο επίμαχων ζητημάτων.\nΔΕΙΤΕ ΕΠΙΣΗΣ> Kώστας Λεφάκης Για ΝΕΑ Πανσέληνο Φεβρουαρίου: Καρμικές «Συναντήσεις» & Nέοι Δυνατοί Έρwτες Για 5 Ζώδια\nΕλεύθεροι. Ήρεμη και συγκαταβατική θα είναι η στάση σου, θα θελήσεις να δώσεις διαστάσεις στις επαφές που θα έχεις με ένα συγκεκριμένο πρόσωπο. Η εβδομάδα θα σε βοηθήσει να σκεφτείς πρακτικά και ουσιαστικά. Επιπλέον, θα σου δώσει τη δύναμη να βγεις από τις αρνητικές σκέψεις, ότι αρνητικό έζησες ως τώρα πέρασε, από εδώ και πέρα προχωρείς κοιτάζοντας μόνο μπροστά.\nΣε σχέση. Αλλάζει ο τρόπος σκέψης σου, θετική απάντηση θα δώσεις στην ιδιαιτέρως ευχάριστη πρόταση που θα ακουστεί, θα καταφέρεις να ανανεωθείς ψυχολογικά. Ήρεμη θα είναι η συνύπαρξη με το ταίρι σου, εσύ που συγκατοικείς ή είσαι σε δέσμευση δεν θα έχεις εντάσεις, θα καταφέρεις να βρεις συνεννόηση!\nΕλεύθεροι. Είναι καλή χρονική περίοδος για να ανανεωθείς. Πρόσφορο θα γίνει το έδαφος για ξεκαθαρίσματα. Ομαλές θα είναι οι συνθήκες για συζητήσεις, διαπιστώσεις και αποφάσεις, αν προσπαθήσεις να λύσεις τους συναισθηματικούς κόμπους θα το καταφέρεις. Κάνε το βήμα να ξεχάσεις τις παλιές καταστάσεις που σε απογοήτευσαν, πάρε νέες αποφάσεις.\nΣε σχέση. Θα θελήσεις να σταθεροποιηθείς και να κινηθείς με ουσιαστικά βήματα, στο ταίρι σου η στάση σου θα είναι ώριμη και κατασταλαγμένη. Επιθυμία σου θα είναι να βγεις από τις ανασφάλειες, ίσως να μην λείψουν οι δυναμικές πράξεις, ωστόσο προσπάθησε να αποφύγεις την καταπιεστική ή κτητική στάση, απέφυγε τις εμμονές και τις παθιασμένες ενέργειες.\nΕλεύθεροι. Οι αστρολογικές όψεις της εβδομάδας, θα σε βοηθήσουν να συνειδητοποιήσεις και να ξεκαθαρίσεις τι θέλεις. Αν επιθυμείς επανασύνδεση κάνε το βήμα να πλησιάσεις το πρώην ταίρι σου, εξήγησε και μίλα με σαφήνεια. Σε περίπτωση που θέλεις να ξεκόψεις από το παρελθόν σου, τότε κινήσου με αποφασιστικότητα, ανταποκρίσου στο άνοιγμα που θα υπάρξει. Απέφυγε την αδράνεια, σου δίνω τη συμβουλή να δείξεις άμεσο ενδιαφέρον στις συναισθηματικές σου υποθέσεις.\nΣε σχέση. Ενθουσιασμός και θετικότητα θα είναι τα χαρακτηριστικά σου, θα κινήσεις τα νήματα για άμεση επικοινωνία με το ταίρι σου, ωστόσο περιόρισε την ανυπόμονη στάση. Προσπάθησε να οργανώσεις τις κινήσεις σου, πράξε μεθοδικά, απέφυγε τις σπασμωδικές ενέργειες. Προσοχή στην παθιασμένη πλευρά του χαρακτήρα σου, δείξε αυτοσυγκράτηση, προσπάθησε να αποφύγεις τις ακρότητες!\nΕλεύθεροι. Συντηρητική και σκεπτόμενη θα είναι η στάση σου. Εσύ που ταλαιπωρείσαι από συναισθηματικά διλλήματα καλό θα είναι να μην αγχωθείς, δώσε χρόνο στα γεγονότα. Θα υπάρξει συναισθηματική διέγερση, θα είσαι σε θέση να κινηθείς προσγειωμένα με ειλικρίνεια και ωριμότητα. Στο κλείσιμο της εβδομάδας θα καταφέρεις να ισορροπήσεις τον συναισθηματικό σου κόσμο.\nΣε σχέση. Θα πρέπει ο τρόπος που θα χειριστείς το ταίρι σου να είναι μεθοδικός και διπλωματικός, όχι πιεστικός και κτητικός. Θα πρέπει να αποφύγεις τις εξάρσεις και τις ζήλειες, σε κάποιες περιπτώσεις ίσως να βγάλεις την παθιασμένη πλευρά του χαρακτήρα σου. Κινήσου με χαλαρότητα, σκέψου αντικειμενικά, εστιάσετε στην ουσία των αισθημάτων.\nΕλεύθεροι. Θα καταφέρεις να ρεγουλάρεις την παρορμητικότητα σου. Η εβδομάδα ίσως να σε ωθήσει στο να κάνεις κίνηση επανασύνδεσης. Δεν αποκλείεται να ακουστούν αμοιβαίες εξομολογήσεις. Η εβδομάδα θα τονώσει τις αισθήσεις σου, σε περίπτωση που υπάρχουν ανασφάλειες θα δώσεις τέλος στις ανυπόστατες φοβίες.\nΣε σχέση. Το ταίρι σου θα πάρει στα σοβαρά τις αποφάσεις και τις προτάσεις σου. Οι αστρολογικές όψεις της εβδομάδας, θα ενεργοποιήσουν την εσωτερική σου δύναμη ωστόσο θα χρειαστεί να δώσεις προσοχή στον τρόπο που θα χειριστείς την ένταση των συναισθημάτων σου. Σε ζητήματα που υπάρχει αμφιβολία θα πρέπει να αποφύγεις τις ακραίες αντιδράσεις και την προσκόλληση στις θεωρίες σου!\nΕλεύθεροι. Οι αστρολογικές όψεις της εβδομάδας, θα σου ανοίξουν προοπτική επανασύνδεσης με πρόσωπο που προσφάτως ήρθατε σε ρήξη. Σε συνάντηση που θα έχετε θα διαπιστώσεις πως οι εξηγήσεις και τα ξεκαθαρίσματα μπορούν να σας ξανά ενώσουν, δεν θα αποδειχτεί λάθος η επιλογή της δεύτερης ευκαιρίας. Η εσωτερική σου χαλάρωση θα σε βοηθήσει να αποκαλύψεις τα πραγματικά σου αισθήματα, θερμές εξομολογήσεις θα στρώσουν έδαφος για επανένωση.\nΣε σχέση. Καχύποπτες ίσως και διχασμένες σκέψεις θα κάνουν την εμφάνιση τους, προσοχή στα συμπεράσματα που θα βγάλεις. Ένταση θα υπάρξει στον συναισθηματικό σου κόσμο, εσύ που είσαι σε μακροχρόνιο δεσμό ίσως να βγάλεις απωθημένα. Προσπάθησε να σκεφτείς αντικειμενικά και να κινηθείς με αυτοσυγκράτηση. Σε συμβουλεύω να χαλαρώσεις, ψάξε και εντόπισε τις ψευδαισθήσεις σου…πηγή\nΠροηγούμενο άρθροΤο Ύστατο «Αντίο» Στη ΔΕΗ: Έρχονται Τα Ηλιακά Κεραμίδια Που Προσφέρουν ΠΛΕΟΝ Δωρεάν Ρεύμα (Ρics)\nΕπόμενο άρθροΗ Άvτα Λεούση ΜΑΣ Πρoειδoπoιεί: Γυρiζει Ο «Tpoχός» Σε Έpwτα-Χpήμα Γι’ Αυτά Τα 5 Ζώδια\nΟ Ιούvιος ΠΡΙΝ Βγει Μας Φέρvει Ταpαχές! Σκληρά Λόγια & Χωρισμοί Για Κριούς, Ζυγoύς & Ακόμη 2 Ζώδια\nΟι Ερwτικές Πρoβλέψεις Της Πέμπτης!! Παλιά Ερwτικά Πάθη «ΦΟΥΝΤΩΝΟΥΝ» Αvαμνήσεις Σε 4 Ζώδια\n17 Περίεργα ‘Πpάγματα’ Πoυ Kάvουν Oι Γυναiκες & «Ανάβoυν» Toυς Άντρες! Tο 13ο Mάλιστα, Toυς Tρελαίvει Όλoυς\nΟ Ιούvιος ΠΡΙΝ Βγει Μας Φέρvει Ταpαχές! Σκληρά Λόγια & Χωρισμοί...\nΠαvικός Στις Φυλακές- Σε Κατάσταση Σ0Κ η Πισπιρίγκου! Eπιβεβαιώθηκε ο Χειρότερος...\nΟι Ερwτικές Πρoβλέψεις Της Πέμπτης!! Παλιά Ερwτικά Πάθη «ΦΟΥΝΤΩΝΟΥΝ» Αvαμνήσεις Σε...\n17 Περίεργα ‘Πpάγματα’ Πoυ Kάvουν Oι Γυναiκες & «Ανάβoυν» Toυς Άντρες!...\nNewsRoom - 30 Ιουνίου, 2022 0\nΟ Ιούvιος ΠΡΙΝ Βγει Μας Φέρvει Ταpαχές! Σκληρά Λόγια & Χωρισμοί Για Κριούς, Ζυγoύς & Ακόμη 2 Ζώδια Δες τώρα τι λέει για το ζώδιο...\nAυτά Tα Σημάδια Δεiχνουv, O’ τι Tηv Έχει «ΠΑΤΗΣΕΙ» Άγρια Mαζί...\nΓιάvvης Αντετοκούνμπο: Έτσι Tιμώρησε Τον Light ΜΕΤΑ Τον Ξυλοδαρμό Στα #MadVMA22...\nΗ Nέα Σελήvη Στο Kαρκίνο Απόψε ΜΑΣ Φέρvει Aνατρoπές! Αλλάζoυν «ΟΛΑ»...


Ομιλία εις την Γ΄ Κυριακήν των νηστειών Ιουστίνου Πόποβιτς\ngas Την / Το 29/3/2008, 19:00\nΟμιλία εις την Γ΄ Κυριακήν των νηστειών (Μακαριστού πατρός Ιουστίνου Πόποβιτς)\n«Όστις θέλει οπίσω μου ακολουθείν, απαρνησάσθω εαυτόν και αράτω τον σταυρόν αυτού, και ακολουθείτω μοι» (Μάρκ. η' 34).\nΑίροντες τον σταυρό, ευαρεστούμε τον Κύριο Ιησού Χριστό, Τον ακολουθούμε. Αν ακολουθούμε τον εαυτό μας, δεν μπορούμε να ακολουθούμε Εκείνον. Όποιος δεν απαρνηθή τον εαυτό του, δεν μπορεί να Με ακολουθήση (Ματθ. ι' 38).\nΑν ακολουθήσης τον δικό σου νου και όχι τον νου του Χριστού, αν ακολουθήσης το θέλημά σου και όχι το θέλημα του Χριστού, όπως αναφέρεται στο άγιο Ευαγγέλιο, η ψυχή σου δεν είναι καθαρή, δεν είναι αγιασμένη, είναι χαμένη στην ζούγκλα των ψυχοφθόρων και φρικτών πλανών. Διότι η αμαρτία, το κακό, κατόρθωσε να χτίση μέσα μας, δίπλα σε εκείνη την θεοειδή ψυχή που ελάβαμε από τον Θεό, την δική της ψυχή. Αν η αμαρτία μας γίνη έξις, δημιουργεί μέσα μας την δική της ψυχή. Αν πράττωμε την αμαρτία, εκείνη σταδιακά μορφώνεται στην ψυχή μας. Κοντά σε εκείνη την θεοειδή ψυχή, την οποία ο Θεός σου έδωσε, εσύ φέρνεις ένα ξένο, ο οποίος σε αιχμαλωτίζει. Αυτός διαφεντεύει, ενώ ό,τι θεϊκό είναι μέσα σου, είναι σαν κοιμισμένο, σαν μουδιασμένο. Το απέρριψες, και εκείνο δεν ζη μέσα σου, πεθαίνει.\nΗ αμαρτία δημιουργεί μέσα μας δικό της κόσμο, δημιουργεί μέσα μας δική της φιλοσοφία, δική της αντίληψι για τον κόσμο. Η αμαρτία επιδιώκει να καταλάβη την θέσι του Θεού στην ψυχή σου, την θέσι της Εικόνος του Θεού. Αυτό θέλει να κάνη η αμαρτία. Η αμαρτία στην πραγματικότητα θέλει να στερήση τον άνθρωπο από εκείνες τις θεϊκές ωραιότητες που έχει στην ψυχή του. Ναι, αυτός ο διάβολος αγωνίζεται δια μέσου της αμαρτίας να δημιουργήση μέσα σου και μέσα μου την δική του εικόνα. Διότι η αμαρτία πάντοτε ομοιάζει στον διάβολο. Πάντοτε, όταν την εναγκαλιζόμαστε, τυπώνει σιγά-σιγά στην ψυχή μας την δική του σκοτισμένη μορφή. Έτσι, με την αμαρτία, με την έξι στην αμαρτία, μορφώνεται μέσα μας ένα άλλο εγώ, μία άλλη ψυχή, ένας άλλος εαυτός, εκείνος ο εαυτός, τον οποίο ζητεί ο Κύριος να απαρνηθούμε: «ου γαρ ο θέλω ποιώ αγαθόν, αλλ' ο ου θέλω κακόν τούτο πράσσω» (Ρωμ. ζ' 19). Το κακό το δημιουργήσαμε εμείς οι ίδιοι, ενώ το καλό είναι από τον Θεό, λέγει ο απόστολος Παύλος (Α' Τιμ. δ' 4). Εγώ θέλω να ζω σωστά, αλλά την δύναμι να το κάνω δεν την έχω. Δεν βρίσκω την δύναμι γι' αυτό, δεν βρίσκω την δύναμι μέσα μου.\nΝα, το σημερινό Ευαγγέλιο μας αποκαλύπτει τον τρόπο για να πραγματοποιήσουμε στην ζωή μας το καλό που επιθυμούμε. Αυτός είναι η απάρνησις του εαυτού σου, της αμαρτίας σου, αυτής της αμαρτωλής ψυχής που δημιουργήθηκε, χτίστηκε, μορφώθηκε μέσα σου. Με την νηστεία στην πραγματικότητα απωθούμε την αμαρτωλότητα που είναι μέσα μας. Αντικαθιστούμε σταδιακά τον εαυτό μας με τον Χριστό, μέχρις ότου φθάσουμε στην τελειότητα που έφθασε ο απόστολος Παύλος, ο οποίος λέγει: «Ζω δε ουκέτι εγώ, ζη δε εν εμοί Χριστός» (Γαλ. β' 20). Να, τι σημαίνει «απαρνησάσθω εαυτόν»: Σημαίνει να απαλείψουμε όλες τις (κακές) μας επιθυμίες, κάθε τι ανθρώπινο, εφάμαρτο, και να τα αντικαταστήσουμε με τον Χριστό. Να αλλάξουν, να γίνουν όλα Χριστός!\n«Ος γαρ αν θέλη την ψυχήν αυτού σώσαι, απολέσει αυτήν· ος δ' αν απολέση την ψυχήν αυτού ένεκεν εμού και του ευαγγελίου, ούτος σώσει αυτήν» (Μάρκ. η' 35). Εάν, βεβαίως, απαρνηθούμε κάθε αμαρτία μας, κάθε πάθος μας· και αν ξέρουμε, αν αισθανόμαστε και αν θέλουμε να γίνη ο Χριστός ψυχή μέσα στην ψυχή μας, καρδιά μέσα στην καρδιά μας, να αντικαταστήση τον εαυτό μας, το εγώ μας με τον Εαυτό Του. Αυτή είναι η μόνη οδός, για να φυλάξουμε εγώ και εσύ και κάθε άνθρωπος την ψυχή μας από την κόλασι, από την καταστροφή, από τον διάβολο, από κάθε κακό, από τα αιώνια βάσανα, να βρούμε μέσα μας εκείνη την θεοειδή ψυχή, εκείνη την θεϊκή ψυχή, την οποία ο Θεός μας έδωσε.\nΘεοειδής ψυχή! -Πού είναι άραγε;- Στον Χριστό. Ο Χριστός έγινε άνθρωπος για να μας ειπή: Να, έτσι πρέπει να είναι ο άνθρωπος. Εκείνος, ο Θεός, έγινε άνθρωπος. Εκείνος έδειξε στον εαυτό Του την Εικόνα του Θεού. Εμείς είμαστε πλασμένοι κατ' Εικόνα Θεού. Οφείλουμε να ζούμε σύμφωνα με αυτήν. Τί είναι ο νους μας; Εικόνα του νου του Χριστού, του νου του Θεού. Η δική μας υποχρέωσις είναι να κάνουμε τον νου μας όμοιο με τον νου του Χριστού, δηλαδή να χριστοποιήσουμε όλο τον νου μας και να μπορούμε να πούμε με τον απόστολο Παύλο: «ημείς νουν Χριστού έχομεν» (Α' Κορ. β' 16). Αλλά μέχρι να ταυτίσουμε το θέλημά μας με το θέλημα του Χριστού, του Θεού, το δικό μας θέλημα πάντα περιπλανιέται, είναι πάντα αδύνατο, πάντα σκοντάφτει και βυθίζεται στην αμαρτία. Εάν έχουμε τον Κύριο Ιησού Χριστό ως το αιώνιο πρότυπό μας, το αιώνιο όραμά μας, τότε ταυτίζουμε τον εαυτό μας με το δικό Του θέλημα. Τότε λέμε: δεν θέλω να γίνη το θέλημά μου, αλλά το δικό Σου (Κύριε). «Πάτερ ημών, γενηθήτω το θέλημά σου ως εν ουρανώ και επί της γης».\nΌταν εμείς, τηρώντας τις εντολές του Θεού, θέλουμε να θεραπεύσουμε το θέλημά μας από όλες τις αδυναμίες, από όλες τις αρρώστειες του, από όλο τον θάνατό του, στην πραγματικότητα θεραπεύουμε τον εαυτό μας από κάθε αμαρτία και εξορίζουμε από τον εαυτό μας κάθε τι εφάμαρτο. Ναί! Όσο ολόκληρος ο άνθρωπος επιποθεί τον Θεό, όσο στ' αλήθεια αγωνίζεται να απαρνηθή τον εαυτό του και να ακολουθή τον Χριστό, να σηκώνη τον Σταυρό, να σηκώνη τον Σταυρό του Χριστού, τότε αληθινά λαμβάνει από τον Κύριο Ιησού Χριστό την θεία δύναμι. Διότι, όπως έχει λεχθή, ο Σταυρός «ημίν τοις σωζομένοις δύναμις Θεού εστί» (Α' Κορ. α' 18). Ημίν, για μένα και για σένα και για κάθε άνθρωπο. Όταν αποφασίσης να βιάσης τον εαυτό σου να σηκώσης τον σταυρό σου, να! εσύ την ίδια στιγμή λαμβάνεις θεία δύναμι. Αυτή την δύναμι την δίνει ο Κύριος για να μπορέσης να νικήσης κάθε αμαρτία μέσα σου, να μπορέσης να νικήσης κάθε κακό, κάθε κακή συνήθεια, να μπορέσης να παιδαγωγήσης την γλώσσα σου να μη λέγη άπρεπα λόγια, να παιδαγωγήσης το μάτι σου να μη βλέπη εκείνα που δεν πρέπει να βλέπη. Όλη η ζωή σου να γίνη χριστοειδής. Χάριν τίνος; Χάριν του Χριστού. Για να εγκατοικίσης τον Χριστό μέσα σου! Να, αυτός είναι ο σκοπός μας, αυτό είναι το όραμά μας, αυτό είναι η ανάπαυσις και η ειρήνη και ο αιώνιος παράδεισος της ψυχής μας, κάθε ανθρώπινης ψυχής. Χωρίς τον Χριστό η ανθρώπινη ψυχή δεν ειρηνεύει...